|  |
| --- |
| Pravni fakultet Sveučilišta u Rijeci – akademska godina 2018/19. |

**RIMSKO PRIVATNO PRAVO**

Skripta za međuispit

**DICTA ET REGULAE IURIS – RIMSKO PRIVATNO PRAVO**

**I. MEĐUISPIT!**

**PATER VERO EST QUEM NUPTIAE DEMONSTRAT**

Otac je onaj na kojeg ukazuje brak / Predmnijeva se da je muž otac djeteta

**Presumpcija očinstva, po kojoj se ocem djeteta smatra muž njegove majke ako se nešto drugo ne bi dokazalo.**

**NASCITURUS PRO IAM NATO HABETUR QUOTIENS DE COMMODIS EIUS AGITUR**

Začetak se drži rođenim, ukoliko se radi o njegovim pravima

**Odluka o valjanosti oporuke, dodjeljivanju ostavine i sl. odgađa se do vremena kada normalno treba očekivati porođaj, uz pretpostavku da je posmrče (postumus) bilo začeto prije očeve smrti**

**TOT GRADUS QUOT GENERATIONES**

Koliko poroda, toliko stupnjeva

**Pravno načelo po kojem se stupanj srodstva (gradus) između dviju osoba određivao po broju poroda koji postoje između njih i njihova pretka. Po tom je pravilu otac sa sinom u prvom, djed s unukom u drugom, pradjed s praunukom u trećem stupnju srodstva uspravne linije, itd. Braća su međusobno u drugom stupnju srodstva pobočne linije (u kojoj inače nema prvog stupnja), stric i sinovac u trećem, bratići međusobno u četvrtom. Taj način utvrđivanja srodstva vrijedi za krvno srodstvo, ali se na isti način primjenjuje i kod agnacije.**

**SEMEL HERES, SEMPER HERES**

Jednom nasljednik, uvijek nasljednik

**Po klasičnom i Justinijanovu pravu, nasljednik je mogao biti postavljen pod suspenzivnim, ali ne i pod rezolutivnim uvjetom jer bi se rezolutivni uvjet protivio načelu da jednom prihvaćeno nasljedstvo ostaje trajno nasljedniku - Postavljanje se također nije moglo vezati za rok, ali je određivanje nameta (modus) bilo moguće i dopušteno.**

**NEMO PRO PARTE TESTATUS PRO PARTE INTESTATUS DECEDERE POTEST**


Nitko ne može biti naslijeđen dijelom na osnovi oporuke, dijelom neoporučno

**To pravilo rimskog prava osnivalo se na načelnom shvaćanju da je svaki nasljednik potencijalni nasljednik čitave ostavine, pa čim otpadne neka prepreka (kao što je npr., pravo drugog sunasljednika) njegovo se ovlaštenje širi dalje.**

**FICTIO IURIS IDEM OPERATUR QUOD VERITAS**

Pravna fikcija drži se istinom

**Regula vezana za postupovno pravo kod kojeg valja imati na umu da pravo zna što je istinito, pa ono što pravo zamišlja smatra se istinom te se kao takvo treba prihvatiti (npr. nasciturus kao pravni subjekt u obiteljskom pravu) Pripada postupovnom pravu starijeg civilnog razdoblja**

**UVOD**

Periodizacija:

1. **STARO CIVILNO PRAVO** (nastalo običajem)

* 650.g.p.K. – 510./9. g.p.K. - 264.g.p.K.
* Kraljevstvo i rana republika

1. **PRETKLASIČNO PRAVO** [honorarno (pretorsko) pravo] (Nastalo radom pretora)

* 264.g.p.K. - 27.g.p.K
* Kasna republika

1. **KLASIČNO PRAVO**

* 27.g.p.K. – 284.g.
* Do smrti Alexandra Severa; početak srednjeg vijeka – dolazak Diokleciana na vlast
* Principat (August)

|  |  |  |
| --- | --- | --- |
|  |  |  |

1. **POSTKLASIČNO PRAVO**

* 284.g. – (565.g.) Konstantin
* Dominat (Dioklecian)

1. **JUSTINIJAN**

* 527.g. – 565.g.

Pojmom rimsko pravo (ius romanorum) označava se **pravni poredak** koji je bio na snazi u rimskoj državi počevši od legendarrnog osnivanja Rima (754. ili 753.g.p.K.) pa do smrti istočnorimskog cara Justinijana (565.g.)

Riječ „**IUS**“ znači skup pravnih normi, dakle pravo u objektivnom smislu riječi, i skup pravnih ovlaštenja što ih pojedinac ima u sklopu i na temelju jednog pravnog poretka, dakle pravo u subjektivnom smislu riječi.

**IUS (PRAVO)**

Načela prava:

Ulp. D. 1.1.10.1**.**

*~ HONESTE VIVERE, ALTERUM NON LAEDERE, SUUM CUIQUE TRIBUERE. ~*

Pošteno živjeti, drugoga ne vrijeđati, svakome svoje priznati.

Cels. ( Ulp. D. 1.1.1.)

*~ IUS EST ARS BONI ET AEQUI.~*

Pravo je umijeće dobrog i pravičnog.

Javolen. D. 50.17.202. (argumentacija)

***~ OMNIS DEFINITIO INI URE CIVILI PERICULOSA EST PARU MEST ENIM UT NON SUBVERTI POSSET. ~***

Svaka definicija u civilnom pravu je opasna: rijetko se događa da se ne može opovrgnuti.

**PODJELA I SUSTAV**

**~ IUS CIVILE -** pravo namijenjeno Rimljanima, koje se odlikuje formalizmom i slabo je prilagođeno većem prometu, jer je nastalo u doba nerazvijenosti rimskog društva.

**~ IUS GENTIUM** (opće pravo) – služi peregrinima u poslovnim odnosima s Rimljanima, ali su ga tokom vremena sve više prihvaćali i sami Rimljani, jer je jednostavnije i elastičnije. Međutim, treba imati na umu da je ius gentium rimsko pravo, uz ostalo zato što rimski magistrat (praetor) osigurava njegovo poštivanje i primjenu. Razvitak je tekao u smjeru sve većeg potiskivanja normi civilnog prava u korist pravila iuris gentium, jer su ova bolje odgovarala potrebama razvijenog prometa i trgovine.

**~ IUS HONORARIUM –** nastao djelatnošću pravosudnog magistrata, pretora pa se i naziva pretorskim pravom – ius praetorium.

**~ IUS NATURALE** – u klasično se doba smatra **prirodnim pravom**,tj. onim načelima i pravilima što ih je priroda usadila ljudskim bićima u tom smislu ono se ponekad smatra bliskim općem pravu (ius gentium), a ponekad prirodnom razumu, odnosno prirodnoj pravičnosti, pa se za to pravo kaže da je uvijek dobro i pravično (*semper aequm et bonum*). U Justinijanovo se doba Ius naturale se smatra **apsolutnim i nepromjenljivim pravom,** odnosno pravom zajedničkim ne samo ljudima nego i svim živim bićima.

**IUS PUBLICUM / IUS PRIVATUM**

**IUS PUBLICUM** – regulira pitanja od interesa za državu

**IUS PRIVATUM** – bavi se pitanjima interesa i zaštite pojedinca

**IUS COGENS / IUS DISPOSITIVUM**

**IUS COGENS** (prisilno nametnuto pravo) – pravne norme koje imaju prisilan karakter, dakle koje stranke ne mogu svojim dogovorom izmijeniti niti od njih odustati.

**IUS DISPOSITIVUM** - pravna pravila koja stranke po svojoj volji mogu primijeniti ili izostaviti. Ako posebnim ugovorom nije drukčije određeno, primjenjuju se upravo takva dispozitivna pravila.

**Primjer** za *ius dispositivum:*

Odgovornost prodavatelja za nedostatak stvari.

**DOKAZNA / DISPOZITIVNA ISPRAVA**

**DOKAZNA –** služi kao dokaz. (Ali ako dokaz izgori, pravni posao svejedno ostaje na snazi)

**DISPOZITIVNA –** bez nje nema pravnog posla. (npr mjenica) Ako nema mjenice, nema ni pravnog posla, a ni zakona o mjenicama.

**IUS COMMUNE / IUS SINGULARE**

**IUS COMMUNE** (načelo) – pravna pravila koja vrijede za sve građane u određenim okolnostima.

**IUS SINGULARE** (izuzetak) – pravna pravila koja se odnose na užu grupu građana ili određenog pojedinca. Odstupaju u određenim okolnostima. Kasnije se nazivaju beneficium ili privlegium.

**Primjer kazališta:**

Svi plaćaju ulaznicu – IUS COMMUNE

Samo studenti ne – IUS SINGULARE

Studenti koji rade plaćaju – Izuzetak

U rimskom pravu izuzeci su se odnosili naročito na vojnike, koji su npr. morali udovoljiti znatno manjim zahtjevima u pogledu formalnosti, npr. pravljenju oporuka.

**IUS EX SCRIPTO / IUS NON SCRIPTO.**

**IUS EX SCRIPTO** (pisano pravo) - pravne norme koje potječu od organa javne vlasti sa zakonodavnom funkcijom ( u pismenom obliku) Zakoni, Plebiscit, Magistarski edikti, Mišljenja Senata, Carske konstitucije, Responsa prudentium (mišljenja pravnika – u Rimu smatrana izvorom prava)

**IUS NON SCRIPTO** (nepisano pravo) – običaji, običajno pravo (consuetudo mores, mores maiorum).

Ključna razlika je porijeklo, izvor pojedine norme. Ako je neka običajem prihvaćena norma dobila formu zakona, onda se i takav izvor ubuduće smatrao za ius scriptum, makar mu je porijeklo u ius non scriptum. Tako je npr. većina teksta Zakonika XII ploča bila običajno, dakle nepisano pravo, ali se oni nakon kodifikacije ubrajaju u ius scriptum.

**Gaius, Inst. I. 8.**

**T R I P A R T I C I J A**

Podjela prava po Gaju. Cjelokupno pravo djeli se na: (s obzirom na sadržaj:

1. IUS QUOD AD **PERSONAS** PERTINET.

Pravo koje se odnosi na **osobe** (subjekte prava)

1. IUS QUOD AD **RES** PERTINET.

Pravo koje se odnosi na **stvari** (objekte prava)

1. IUS QUOD AD **ACTIONES** PERTINET

Pravo koje se odnosi na **tužbe** (radnje)

**IZVORI RIMSKOG PRIVATNOG PRAVA**

|  |  |
| --- | --- |
| **FONTES IURIS ESSENDI (materijalni izvori prava, stvaraju pravo)** | **FONTES IURIS COGNOSCENDI (formalni izvori prava, saznavanje sadržaja prava** |
| Običajno pravo, Leges (zakoni  Edicta magistratum - magistarski edikti  Responsa prudentium - djelatnost pravnika  Senatus consulta - mišljjenje senata  Constitiones principum – carske konstitucije | sačuvana djela rimskih pravnika (Gajeve institucije, Justijanova kodifikacija), spisi nepravnih pisaca, rimska epigrafija, sačuvane javne i privatne isprave, arheološka istraživanja |
|  |  |

RECEPCIJA RIMSKE PRAVNE POVIJESTI

(I. POGLAVLJE)

**IZVORI – STARO CIVILNO PRAVO**

**De fontes iuris**

U najstarije doba, u periodu **kraljevstva**, pravo nije bilo odvojeno od vjerskih načela i jedini izvor prava bio je **običaj.**

**1) MORES / CONSUETUDO (OBIČAJI)**

Ciceron: ~ CONSUETUDO EST QUASI ALTERA NATURA. ~

Običaj je druga priroda.

Ulpianus: ~ TACITUS CONSENSUS POPULI LONGA CONSUETUDINE INVERATUS.

Prešutna suglasnost naroda ustanovljena je dugotrajnom praksom.

**2) LEGES REGIAE (KRALJEVSKI ZAKONI) -** Sextus Papirius – sabrao sve te zakone, Ius Papirianum – zbirka tih zakona. Romul i njegovi nasljednici su predložili kurijatskim skupštinama više zakona, koje su one prihvatile i te je zakone pri kraju kraljevstva sabrao i uredio Sextus Papirius (odatle i naziv IUS PAPIRIANUM). S obzirom na svoje porijeklo ti se zakoni nazivaju leges regiae – (kraljevski zakoni).O tim se zakonima prvi put čuje za vrijeme principata pa se treba uzeti u obzir da je zbirka vjerovatno tada i nastala. ( klasično pravo)

**3) LEGES DOUDECIM TABULARUM (ZAKONIK XII PLOČA)** 449. p. K.

sadržajno najvećim dijelom posvećen postupovnom pravu

*FONS OMNIS PUBLICI PRIVATIQUE IURIS*. - Izvor cjelokupnog javnog i privatnog prava.

najvažniji pravni spomenik ovoga razdoblja. To je ujedno prva i jedina kodifikacija prava koju su proveli Rimljani (druga kodifikacija Justinijanova – izvršena je na istoku u Bizantu). Donošenje tog zakonika vezano je za političke sukobe između patricija i plebejaca. Rimljani su Zakonikom XII. ploča utvrdili osnovne norme kojih su se u gradu-državi morali pridržavati građani i magistrati. Zakoni koje su donjele narodne skupštine: Lex Poetelia Papiria de nexis (326 pr.Kr), Lex Aquilia (287/286 pr.Kr.), Lex Cincia (204.pr.Kr.) i Lex Plaetoria (200.g.pr.Kr.).

**4) DJELATNOST SVEĆENIKA – PONTIFICES**

utvrđivanje postupovnih formulara kojima pojedinac može ostvariti svoje pravo

a) svećenici su strankama davali savjete – respondere

b) pomagali su im u sastvaljanju obrazaca pravnog posla – cavere

c) morali su se opuštati u tumačenje prava, širim ili užim tumačenjem (interpretatio) su jedno pravo proširivali i na odnose koje zakonodavac u početku nije uopće imao u vidu ili su neku normu analogijom primjenjivali na druge odnose

LEGES DOUDECIM TABULARUM + INTERPRETATIO = STARO IUS CIVILE (**stvaranje početka** **pravne znanosti**)

**5) IUS FLAVIANUM 304. g. p. K. – kraj 4. st**

Gnej Flavije je 304.g.pr.Kr. Objavio formulare legisakcija

**IZVORI – PRETKLASIČNO (HONORARNO, PRETORSKO) I KLASIČNO PRAVO (Fontes)**

**1) IUS AELIANUM - 200 g. p. K.**

**2) ZAKONIK XII PLOČA**

**3) ZAKONI**

**4) SENATUS CONSULTA (Fontes iuris essendi)** Senatsko mišljenje (Macedonianum)

govornik bi u ime cara izgovorio mišljenje; (orationes) 2.st.-carski prijedlog

U doba principata zakonodavna djelatnost narodnih skupština sve je rjeđa. I dok se pod Augustom donosi još ponešto zakona u narodnim skupštinama, već potkraj 1.st. ta djelatnost potpuno prestaje. Umjesto toga donose se mišljenja senata (senatconsulta) koja dobivaju snagu zakona. Iza senatskog mišljenja stoji snaga i autoritet princepsa u tolikoj mjeri da se u drugoj polovici 2.st. takvi u senatu donijeti općeobvezni propisi čak više ne zovu senatus consulta, već naprosto ORATIONES, prema carskom prijedlogu što ga je pred senatom pročitao niži magistrat.

senatus consulta se odnose uvijek na pojedina pitanja, tek su nešto važniji od zakona.

**5) CONSTITUTIONES PRINCIPUM (Carske konstitucije**)

* 1. **EDICTA** – opće obvezne odredbe
  2. **MANDATA** – upute carskim činovnicima
  3. **DECRETA** – odluke u sporu pred carskim sudovima
  4. **RESCRIPTA** – odgovori na pravna pitanja

U doba principata postupno dobivaju sve više na značenju kao izvor prava carske odluke ( constitutiones principum) kojima se negdje od sredine 2.st. priznaje zakonska snaga. Za carske konstitucije Gaj kaže da se nikada nije sumnjalo da one imaju snagu zakona jer je narod putem LEX DE IMPERIO prenio na cara svu vlast, pa i zakonodavnu.

**6) RESPONSA PRUDENTIUM**

Najvažniji izvor rimskog klasičnog prava

**Honorarno pravo (pretklasično)**

Pretorsko pravo

+

Djelatnost kurulskih edila

**~ KURULSKI EDILI ~** vršili su redarstvenu službu u Rimu. Brinuli su se i za opskrbu grada. Važnu ulogu imali su magistrati nadležni za tržne poslove.

~ CIVILNI SUSTAV & PRETORSKI SUSTAV ~



Pretor kada bi procijenio potrebu da mijenja **strogi civilni sustav**, mogao je **intervenirati**, ali u skladu s AEQUITAS (pravičnost).

**7) EDICTUM TRALATICIUM (PRIJENOSNI EDIKT)**

Prenosivi edikt koji se prenosi s jednog na drugog pretora

**8) EDICTUM PERPETUUM(VJEČITI EDIKT)**

Gubitkom uloge pravosudnog magistrata postalo je problematično dalje donošenje edikta. Stoga je po nalogu **Hadrijana**, veliki pravnik toga doba **Salvius** Iulianus, pripremio konačan oblik pretorskog edikta - *edictum perpetuum,* koji je oko **130.g**. prihvatio Senat. Time je prestala plodna djelatnost pravnika.

* Razvoj pretorskog prava dovršen vječitim ediktom!

~ Stariji oblik djelovanja pravnika u sporu ~

* Cavere – sastavljanje obrazaca za pravne poslove
* Agere – zastupanje
* Respondere – savjeti i mišljenja

~ Literarna djela rimskih pravnika ~

**1) KOMENTARI** Libris iuris civilis. – civilnog prava (Scaevola) , Libris ad edictum. – pretorskog prava (Labeon)

**2) KAZUISTIČKA LITERATURA**

* 1. *Responsa* – davanje odgovora strankama
  2. *Questiones* – davanje odgovora apstraktnije naravi
  3. *Epistulae –* odgovori poznatijih pravnika pravnicima
  4. *Digesta* – sustavno obrađeni kazuistički materijali (pravnici zajedno)

**3) MONOGRAFIJE**

Određena tema knjige koje su bile dosta skromne (pojedinačne knjige); namijenjene svima

**4) INSTITUTIONES**

Udžbenici namijenjeni učenicima. To su pisana djela o osnovnim; uvodnim pojmovima i pravu, relativnog dužeg opsega. Prvenstvena svrha im je bila nastava, ali služili su kao podsjetnik za praktičare (npr. Gajeve institucije).

***I. st. p. K .*** Scaevola / Rufus / Varus (pretklasično pravo)

***August***  *~ IUS RESPONDENDI EX AUCTORITATE PRINCIPIS. ~*

Preuzima vlast Augustova intervencija

27.g.p.K.

~ Određenim pravnicima August je dodijelio IUS RESPONDENDI (pravo davanja odgovora) koja vrijede u ime principa (kao da je to mišljenje dao sam car) – Augustova intervencija. Suce je tangiralo, obvezivalo samo mišljenje pravnika koji je imao IUS RESPONDENDI EX AUTORITATE PRINCIPIS ~

~ Od Hadrijana - vezanost suda za suglasno mišljenje pravnika. ~

***I. st***. Labeo(n) / Capito(n)

Prokulovska Sabinovska pravna škola

***II. st.*** Pricius / Celsus / Salvius Iulianus ***II, III. st.*** Papirianus / Paulus / Ulpianus

**IZVORI – POSTKLASIČNO PRAVO**

**Period kodifikacija**

**(naglasci – predjustinijanske pravne zbirke)**

~ Codex – zbirke carskih konstitucija. ~

**1) CODEX GREGORIANUS**  3. st.

zbirka carskih konstitucija namijenjena potrebama civilnog sudovanja, pretežnim dijelom sadržavala reskripte – 292.ili 293.g. obuhvaćala je 15 knjiga. Bila je namjenjana potrebama civilnog sudovanja. Djelo nije sačuvano.

**2) CODEX HERMOGENIANUS** 3. st.

dopuna Gregorijanova Kodeksa

**3) CONSTITUTIONES SIRMONDIANAE**

425.pripremljena je zbirka od 16 konstitucija, donošenih od 333 godine pripreme zbirke, Po francuskom izdavaču Sirmondiju koji ih je objavio 1631.g. Sadrži konstitucije o crkvenom pravu i položaju crkve.

Sve 3 zbirke sadrže carske konstitucije (leges), sve 3 su privatnog karaktera, jer su ih pripremili i izdali pojedinci bez državne sankcije

**4) CODEX THEODOSIANUS** 438./39.g.

Prva službena zbirka carskih konstitucija, posebno djelo namijenjeno praktičnoj upotrebi, sastavljeno od konstitucija iz Gregorijanova i Herrnogenijanova kodeksa ali samo propisi koji su još bili na snazi. Kodeks sadrži 16 knjiga koje se dijele na titulu, a tituli na konstitucije.

Sastavljen je kodeks od 16 knjiga te proglašen 438 – Codex Theodosianus – upućen i zapadnom rimskom caru Valentijanu III koji ga je proglasio u Senatu.

Codex Theodosianus je podjeljen na 16 knjiga, knjige na titule, a tituli su sadržavali kronološkim redom pojedine konstitucije od Konstantina pa dalje. Ukupno više od 3000.

leges romanae barbarorum (sadrže i leges i iura) – barbarske zbirke rimskog prava koje sadrže vulgarno pravo koje je živjelo u običajima starosjedilačkog stanovništva, čemu su dodavani izvaci iz postklasičnih djela te odlomci carskih konstitucija – najvažnije zbirke su – Codex Eurici 475., Edictum Theodorici, Lex romana Burgunduinum 500. i Lex romanam Wisigothorum 506.  
od zbirki koje su sadržavale pravničko pravo (iura) treba spomenuti

Ulpijanove Regulae

Paulove Sententiae i Epitonae Gai

Fragmenta Vaticana – zbirka koja sadrži i leges i iura – nastala krajem 4 ili početkom 5 st.

**5) ZAKON O CITIRANJU (LEX CITATIONIS)** 426. g.

Teodozije II., Valentijan III., Zakon o citiranju, prema kojem su se pred sudom mogla navoditi (citirati) i imati za suca obveznu snagu, samo djelo petorice klasičnih pravnika: Papinijana, Paula, Ulpijana, Modestina I Gaja. Nije se tražila suglasnost njihovih stavova, nego je odlučivala većina, ako su stavovi bili različiti, važilo je Papijanovo mišljenje, a ako se on nije očitovao po tom pitanju, sudac je imao pravo slobode odlučiti.

**~ NARODNA / VULGARNA PRAVA ~**

Lex Romana Visighotorum (cca 506.)

Narodno pravo na istoku; rimsko pravo se inkorijeniralo u ta narodna prava

Vulgarno pravo na zapadu; rimsko pravo u novim okolnostima moralo se pojednostaviti, prilagoditi, primitizirati, vulgarizirati

Konstantin je 313.g. donio *milanski edikt* kojim je kršćanstvu priznata sloboda vjerovanja.

CORPUS IURIS CIVILIS - JUSTINIJANOVA KODIFIKACIJA

**1) CODEX IUSTINIANUS** 529./534. (objavljen; prerađen)

zbirka carskih konstitucija -12 knjiga

C.5.7.1.1. (Djela. Knjiga. Titul. Konstitucija. Paragraf.)

**2) DIGESTA (Pandectae)** 533.g.

50 knjiga, zbirka odlomaka spisa najvećim dijelom klasičnih pravnika

D.40.12.14.1. (djelo/titul/fragment/paragraf)

**3) INSTITUTIONES** 533.g.

udžbenik prava za početnike,

4 knjige, I.2.2.1. (djelo/knjiga/titul/paragraf) , udžbenik (prava za početnike)

**4) NOVELLAE**

svi pojedini zakoni koje je nakon 535.g. objavio Justinijan -izmjene, interpolacije, mijenjanje, nadogradnja izvora teksta

**5) CODEX IUSTINIANUS REPETITAE PRALECTIONIS** – 534.g.- objavljen konstitucijom Cordi Nobis. 12 knjiga, podjeljenih na titule, unutar kojih su konstitucije

Domisius Gothofredus 1595 objavio ih je pod imenom CORPUS IURIS CIVILIS

danas se djela citiraju tako da se navede djelo, knjiga, titul pa fragment

(npr. D.6,2,11,7 – Digesta, šesta knjiga, drugi titul, jedanaesti fragment i sedmi paragraf)

**~ INTERPOLACIJE** – poseban problem Justinijanova kodifikatorskog djela jesu izmjene koje su u tekstovima klasičnih pravnika i u konstitucijama careva vršili Tribanijan i suradnici. Na taj postupak bili su ovlašteni zbog potreba i korisnosti. ~

GLOSATORI I POSTOGLOSATORI

**~ GLOSATORSKA ŠKOLA ~**

osnivač: Irnerije

predstavnici: Quattuor doctores (4 doktora): Martinus, Bulgarus, Iacobus, Hugo

vrhunac djelatnosti: Azzo

Accursius (1250.)

*„Glossa ordinaria sive magistralis“*

Glosa: interpretacija rimskog teksta

***QUIDQUID NON AGNOSCIT GLOSSA, NON AGNOSCIT CURIA***. = Opseg recepcije

Što ne prihvaća glosa, ne prihvaća sud

**~ POSTGLOSATORSKA ŠKOLA ~** (komentatori)

ispituju i uspoređuju razne glose da bi ustanovili opće pravno mišljenje

Predstavnici: Cinius de Pistoa, Bartulus de Saxoferrato, Baldus de Ubaldis

~ NULLUS BONA IURISTA, NISI SIT BARTOLISTA. ~

Nije dobar pravnik, tko ne poznaje djela Bartolova.

nadograđuje promišljanja rimskog prava analizom pozitivnog prava

* nadopuna rimskog sustava postavkama kanonskog, germanskog I langobardskog prava uočljivi su u praksi statusnog prava. ; velika uloga u stavaranju “ius commune”

~ PANDEKNO PRAVO ~ u širem smislu naziv za opće pravo (ius commune) koje je vrijedi u širem smislu, naziv za opće pravo (ius commune) koje je vrijedilo u gotovo cijeloj Europi u srednjevjekovnom i ranom modernom razdoblju. Naziv potječe od Justinijanove zbirke Digesta (Pandectae). U užem smislu, pandektno pravo naziv je za recipirano rimsko pravo prilagođeno njemačkoj pravnoj praksi počevši od 18.st. (USUS MODERNUSPANDECTARUM).

**16. st. – ŠKOLA FRANCUSKE ELEGANTNE JURISPRUDENCIJE**

* povrat analizi originalnih izvora u Justinijanovoj kodifikaciji Povijesno-kritički studij pravnih izvora- Alciatus; Donellus

**OBITELJSKO PRAVO – PRAVO OSOBA**

**(ii. POGLAVLJE)**

RIMSKA OBITELJ

POJMOVI:

* PATRIA POTESTAS – očinska vlast
* PATER FAMILIAS – otac obitelji / kućni starješina
* PERSONAE ALIENI IURIS – osobe koje su pod očinskom vlašću
* PERSONAE SUI IURIS – osobe koje nisu pod očinskom vlašću / nositelji vlasti

**~ PATRIA POTESTAS ~** doživotna, velika, u ranije doba praktično neograničena, vlast kućnog starješine (PATER FAMILIAS) nad osobama i obiteljskom imovinom. Očinska vlast traje od **rođenja** djeteta u vlasti do **smrti** oca obitelji. (Sin u vlasti sve što stječe, ne stječe za sebe, već za oca obitelji.) Očinskoj vlasti bili su podvrgnuti članovi obitelji, pri čemu nije bilo važno jesu li maloljetni ili punoljetni i jesu li u krvnom ili agnatskom srodstvu s nosiocem vlasti. Takve osobe nazivaju se PERSONAE ALIENI IURIS, dok termin SUI IURIS pripada kućnom starješini tj ocu obitelji koji je ujedno i jedini imao puna pravna ovlaštenja. S obzirom na takvo stanje ne može se, posebno za starije doba, govoriti o međusobnim pravima i dužnostima oca i njegovih potomaka, nego samo o ovlaštenjima, o vlasti koju je imao pater familias. Očinska vlast odnosila se, s jedne strane, na osobe, tj. na ženu s kojom je bio u zakonitom braku (MANUS) djecu i potomke koja su rođena u tom braku , dok se, s druge strane, ticala obiteljske imovine. I jedno i drugo ovlaštenje bilo je, u staro doba vrlo veliko, ali su se tokom vremena počela javljati ograničenja, tako da je sadržaj očinske vlasti u Justinijanovu pravu imao malo što zajedničko s onim što je patria potestas bila u doba starog civilnog prava.

TKO JE TAJ OTAC? (PATER FAMILIAS)

**REGULAE:** ***~ PATER VERO EST QUEM NUPTIAE DEMONSTRANT~***

1. Otac je taj na kojeg ukazuje brak
2. Otac je muž žene, majke koja je rodila
3. Otac je čovjek koji živi ženom koja je rodila u **zakonitom rimskom braku**

**~ OBITELJ (FAMILIA) ~** skupina osoba koje su bilo po prirodi (potomci po rođenju), bilo po pravu (na temelju zakonitog rimskog braka, adopcije ili adrogacije) podređene vlasti jednoga. U obiteljskim odnosima očinska vlast (PATRIA POTESTAS) je najbitniji element, i izuzev oca obitelji (PATER FAMILIAS), koji je jedini bio osoba s punim pravnim ovlaštenjima, svi su ostali imali nesamostalan položaj (PERSONAE ALIENI IURIS).

**~ RAZVOJ RIMSKE OBITELJI ~**

1. **CONSORTIUM**
2. **INDIVIDUALNA OBITELJ A(D)GNATSKOG TIPA**
3. **KOGNATSKA OBITELJ**

~ **OVLAŠTENJA OCA** ~ (u odnosu na osobe u vlasti)

1. **IUS VITAE NECISQUAE** – pravo odlučivanja o životu i smrti
2. **IUS VENDENDI** – pravo prodaje djece (osobe u vlasti) Zbog teška položaja takve djece to je pravo ograničavao već Zakonik XII ploča (odredbom po kojoj se sin oslobađa očinske vlasti ako bude tri puta prodavan), -USTANOVA EMANIPACIJE- a kasnije bila je prodaja djece sasvim zabranjena, osim u slučaju davanja u noksu (noxae deditio).
3. **IUS VINDICANDI** (u pogledu podređene djece): pravo traženja njihova izručenja od trećih koji su ih držali. U staro doba za to je služila tužba *vindicatio filii*, slična po imenu i sadržaju vlasničkoj tužbi (*rei vindicatio*); kasnije je pretor za tu svrhu dopuštao upotrebu posebnog interdikta (interdictum de liberis exhibendis item ducendis).

NASTANAK RIMSKE OBITELJI

ALIENI IURIS / SUI IURIS

Očinskoj vlasti (PATRIA POTESTAS) – sui iuris – bili su podvrgnuti članovi obitelji – alieni iuris – pri čemu nije bilo važno jesu li maloljetni ili punoljetni i jesu li u krvnom ili agnatskom srodstvu s nosiocem vlasti. Bez obzira na takvo stanje ne može se, posebno za starije doba, govoriti o međusobnim pravima i dužnostima oca i njegovih potomaka, nego samo o ovlaštenjima, o vlasti koju je imao pater familias.

**~ NASTANAK OČINSKE VLASTI ~ (PATRIA POTESTAS)**

1. **AUT NATURA** - prirodnim putem tj rođenjem u zakonitom rimskom braku (matrimonium iustum) Zakonitom djecom smatrana su ona rođena za vrijeme braka
2. **AUT IURE –** pravnim putem koji razlikuje dva oblika posinjenja: adopciju i adrogaciju

**~ ADROGATIO ~** stariji oblik usvojenja. Adrogirani je mogao biti samo muškarac i to sui iuris, dakle onaj tko i sam ima svojstvo pater familias. Posljedica akta adrogacije bila je da je adrogirani gubio status osobe sui iuris, dakle pretrpio *CAPITIS DEMINUTIO MINIMA*, te zajedno s ostalim članovima svoje porodice, ako ih je bilo, a i s imovinom, potpadao pod očinsku vlast adroganta.

**~ ADOPTIO ~** drugi oblik posinjenja i sa manje važnim posljedicama. Kod adopcije adoptirani je bio osoba alieni iuris, pa se dolaskom u novu obitelj njegov pravni položaj nije mijenjao, a nije dolazilo ni do prijenosa imovine, jer je on kao osoba alieni iuris, posebno u starije doba, nije ni mogao imati. Uz mušku djecu bilo je dopušteno adoptirati i žensku djecu, kako maloljetnu tako i punoljetnu, pa i strance.

**POSINJENJE (ADOPTIO)** u širem smislu u **postklasičnom pravu** ostvaruje se ovim formama:

1. PER RESCRIPTUM PRINCIPIS – uveo Dioklecijan - za osobe koje nisu u vlasti carskim odobrenjem
2. IZJAVA PRED JAVNOM VLAŠĆU – za osobe u vlasti, točno propisan svečani čin

**FAMILIA COMMUNI IURE** (obitelj u širem smislu) – nazivamo obitelj svih agnata sve osobe koje bi se nalazile pod jednom vlašću da imalac vlasti nije otpao; „Premda po smrti oca obitelji pojedini (agnati) imaju odvojene obitelji, ipak svi se koji su bili pod jednom vlašću s pravom nazivaju (potekli) iz iste obitelji, ako su proistekli iz iste kuće i rada.“ – OSOBE KOJE SU SE NALAZILE POD ISTOM OČINSKOM VLASTI

**FAMILIA IURE PROPRIO** (obitelj u užem smislu) – nazivamo više osoba koje su podvrgnute jednoj vlasti po prirodi ili po pravu – postojeća očinska vlast – OSOBE KOJE JESU POD ISTOM OČINSKOM VLASTI

**~ PRESTANAK OČINSKE VLASTI (PATRIA POTESTAS) ~**

1. **SMRT (PATER FAMILIAS**) oca obitelji. Njegovom smrću sinovi postaju osobe sui iuris i sami postaju patres familias svojih obitelji, bez obzira na to da li su te porodice već stvarno zasnovali. Supruga iz manus-braka postaje smrću muža također osoba sui iuris, ali potpada pod tutorstvo.
2. **CAPITIS DEMINUTIO** – gubitak slobode, građanstva, položaja u obitelji (kao, npr., kod adrogacije). Ako bi pater familias pao u ropstvo neprijatelja, patria potestas privremeno bi se obustavljala. Kad bi pater familias umro u zarobljeništvu, smatralo se daje patria potestas prestala u času pada u ropstvo neprijatelja
3. **EMANCIPATIO** – emancipacija - dobrovoljan način prestanka PATRIA POTESTAS u obliku pravnog posla; Razvio se interpretacijom odredbe Zakonika XII. ploča -očinska vlast prestala bi in mancipium putem ISTODOBNE, TROSTRUKE, FIKTIVNE prodaje sina u vlasti, jednostruke prodaje kćeri i unuka. Posljedice emancipacije bile su da je emancipirani odmah postao osoba sui iuris, a time i pater familias. Međutim, zbog prestanka agnatske veze sa svojom dotadašnjom obitelji gubio je po starom pravu zakonsko nasljedno pravo

A(D)GNATSKO I KOGNATSKO SRODSTVO

**~ KOGNATSKO SRODSTVO** – krvno srodstvo po očevoj i majčinoj liniji. Srodstvo između određenih osoba može biti u uspravnoj liniji LINEA RECTA, ili u pobočnoj liniji LINEA TRANSVERSA. Uspravnu liniju sačinjavaju osobe koje potječu jedne od drugih, to je odnos između predaka ASCENDENTES i potomaka DESCENDENTES (npr. odnos između oca, sina, unuka, praunuka). Pobočnu liniju čine srodnici koji ne potječu neposredno jedni od drugih, nego od nekog zajedničkog pretka (npr. braća i sestre, stričevi i nećaci, bratići i sl.). Pobočna linija se naziva i **KOLATERALNOM.**

* LINEA SUPERIOR – uzlazna (ascendentes) parentes – preci
* LINEA INFERIOR – silazna (descendentes) liberi – potomci

**KOLATERALI:**

1. **GERMANI** – isti otac, ista majka
2. **UTERINI** – ista majka
3. **CONSANQUINEI -** isti otac

**~ AGNATSKO SRODSTVO** – pripadnost istoj očinskoj vlasti.

Agnati se sastoje od bračnih drugova, njihovih neposrednih potomaka i drugih osoba pod vlašću obiteljskog starješine. Osobne odnose karakterizira jaka vlast obiteljskog starješine (patria potestas) nad svim podređenim članovima, u koje ulaze: supruga u tada važećem obliku munus- braka, djeca, ostali članovi, tj. adoptirani i adrogirani, osobe in mancipio i robovi; ovi posljednji i dalje žive u obliku patrijarhalnog ropstva, s položajem koji se nije bitnije razlikovao od ostalih osoba alieni iuris. To su osobe povezane postojećom vlašću imaoca vlasti odnosno vlašću otpalog imaoca vlasti. Agnacija je dakle srodstvo po pripadnosti istoj očinskoj vlasti (te osobe priznaju očinsku vlast). Tako je npr. žena IN MANU bila agnatskim srodnikom svome mužu tako da mu je ne samo suprugom već ujedno i s obzirom na njegovu vlast ima položaj agnatske kćeri (FILIAE LOCO), a djeci koja su u muževoj vlasti je agnatskom sestrom (SOROSIS LOCO).

Djeca rođena u zakonitom rimskom braku su KOGNATSKI I AGNATSKI srodnici svoga oca. KOGNATSKI su jer su potomci svoga oca a AGNATSKI jer pripadaju istoj očinskoj vlasti. Ako emancipacijom sin postane sui iuris, AGNATSKO srodstvo s ocem i ostatkom osoba u vlasti PRESTAJE, ali on i dalje ostaje kognatski srodnik svoga oca.

**RIMSKA OBITELJ ZASNIVA SE NA ADGNATSKOM SRODSTVU!**

**~ COMPUTATIO CIVILIS –** rimsko računanje krvnog srodstva. Stupanj srodstva (GRADUS) između dviju osoba određivao se po broju poroda koji postoje između njih i njihova pretka, po pravnom načelu:

**REGULAE**: *~ TOT GRADUS QUOD GENERATIONES ~*

Toliko stupnjeva koliko generacija/poroda

**OBJAŠNJENJE:** Po tom je pravilu otac sa sinom u prvom, djed s unukom u drugom, pradjed s praunukom u trećem stupnju srodstva uspravne linije, itd. Braća su međusobno u drugom stupnju srodstva pobočne linije (u kojoj inače nema prvog stupnja), stric i sinovac u trećem, bratići međusobno u četvrtom. Taj način utvrđivanja srodstva vrijedi za krvno srodstvo, ali se na isti način primjenjuje i kod agnacije.

**~ AFFINITAS (TAZBINSKO SRODSTVO) – bračna smetnja**

To je odnos (tip srodstva) koji postoji između jednog bračnog druga i krvnih srodnika drugog bračnog druga (npr. odnos svekra i snahe, zeta i punice, očuha i pastorka i sl.). **U rimsko doba nisu se računali stupnjevi tazbinskog srodstva!**

**CONSORTIUM**

* SUI nije segment „sui iuris“, nego predstavlja sui = njegovi
* Zajednica po sili zakona „EX LEGE“
* Karakteristika Consortiuma - Pravni posao svakog člana ove zajednice ima puni pravni učinak

Takvo društvo ima ova obilježja:

1. Postoji zajednica ukupne imovine članova tog društva, dakle i one koju će svaki od njih steći nakon očeve smrti, i to sve dok se ne podijele
2. Članovi društva nisu u prisilnoj zajednici i mogu je razvrgnuti kad god žele
3. Pravni poslovi svakog pojedinog društva proizvode pun učinak
4. Takvu zajednicu ukupne imovine mogu osnovati i druge osobe nekom vrstom ugovora o ortakluku

BRAK

Brak u rimsko-pravnom sustavu nije društveni odnos, već društvena činjenica; Rimski brak nije bio pravna, nego socijalna ustanova, koja je imala određene posljedice u pravu. Po rimskom shvaćanju, brak su činila 2 bitna elementa:

1. **FAKTIČNA ZAJEDNICA života muškarca i žene** – Činjenica zajedničkog života
2. **AFFECTIO MARITALIS –** trajna namjera, želja bračnih drugova da žive kao muž i žena tj da se ta zajednica smatra brakom

Oba ta elementa morala su istovremeno postojati, jer ako bi se izgubio bilo jedan bilo drugi, brak bi prestajao. Nema forme sklapanja braka, ni forme razvoda, društvenopravni odnos.

**~ MATRIMONIUM IUSTUM (brak po civilnom pravu) -** trajna je veza između rimskog građanina sa ženom koja je Rimljanka ili bar koja ima CONUBIUM. Djeca iz takvog braka rimski su građani, a potpadaju pod vlast oca obitelji (pater familias).

**CONUBIUM** – pravo živjeti u zajednici koja se smatra brakom.

**MANUS** – Muževa vlast nad ženom

Kako je brak socijalna činjenica, a ne pravni odnos, razumljivo je da nije propisana nikakva forma za sklapanje braka - iz istog razloga bračna suglasnost je potrebna ne samo za početak braka, već i za njegovo trajanje.

Uz brak postojale su u Rimu i druge trajnije zajednice života muškarca i žene, koje nisu ulazile pod pojam matrimonium iustum:

1. CONCUBINAT – Rimljanin + konkubina
2. CONTUBERNIUM – rob i rob ili slobodna osoba i rob

**~ CONCUBINAT –** trajna zajednica života slobodnih osoba različita spola, ali **bez** AFFECTIO MARITALIS. U takvim su odnosima živjeli muškarac i žena kad zbog određenih razloga nisu mogli ili htjeli sklopiti brak (velike socijalne razlike). Socijalno gledajući, konkubinat je bio neka vrsta braka manje vrijednosti, pa nije bio zabranjivan, nego je bio pravno priznat i u određenoj mjeri tretiran slično braku. Uza sve to, konkubinat nije izazivao učinke braka, ni za muža ni za ženu, a pogotovo ne prema potomcima, jer su djeca rođena u tom odnosu smatrana vanbračnom i slijedila su u svom pravnom položaju majku. S ocem nisu bila, civilnopravno gledajući, ni u kakvoj vezi, nisu bila zakonski nasljednici, niti su potpadala pod njegovu očinsku vlast. U pravom braku dolazi do osnivanja miraza a u konkubinatu toga nema.

**~ CONTUBERNIUM –** trajna zajednica života između robova ili između slobodne osobe i roba. Ni ta veza nije imala pravne učinke, pa je položaj djece iz tog odnosa bio sličan njihovu položaju kod konkubinata.

BRAK

CUM MANU / SINE MANU

**~ CUM MANU** – u starije doba u Rimu je prevladavao brak CUM MANU. U takvu braku žena bi ušla u agnatsku obitelj svoga muža, potpadala pod njegovu vlast (ili vlast njegova patris familias, ako je i muž bio osoba alieni iuris) i time raskinula agnatsku vezu sa svojom prirodnom porodicom. Takav oblik braka odgovara karakteristikama starinske rimske obitelji, u kojoj je vlast nad svim osobama koncentrirana u rukama patris familias, pa ju je on imao i nad suprugom, odnosno snahom. Dolazi do prijenosa vlasti nad ženom (iz vlasti oca kćer prešla u vlast supruga/ ili svekra ako je muž također alieni iuris.)

Brak cum manu sve se više gubi, a potkraj klasičnog perioda i sasvim iščezava.

**OBLICI SKLAPANJA BRAKA – CUM MANU:**

1) CONFARREATIO –svrha je bila stvaranje MANUSA tj vlasti muža nad ženom

2) CÖEMPTIO - II -

3) USU(S) – dosjelost

Oblici sklapanja braka zavisili su od toga da li su zaručnici, odnosno u starije doba njihovi patres familias, imali namjeru da brakom osnuju i muževu vlast nad ženom (MANUS, MATRIMONIUM CUM MANU). S obzirom na to, brak cum manu sklapan je u formalnim oblicima (CONFARREATIO, CÖEMPTIO); tome se po učinku s vremenom pridružio i neformalni brak nazvan USUS.

**~ CONFARREATIO** – svečano sklapanje braka, praćeno određenim vjerskim obredom. Smisao obreda bio je sjedinjavanje zaručnika po božanskom I ljudskom pravu. Ovaj oblik sklapanja braka bio je u staro doba privilegij patricija.

**~ CÖEMPTIO –** sklapanje braka u obliku prividne kupnje, tj. u obliku mancipacije, na koju se nadovezivala stipulacija kojom se utemeljivala bračna zajednica. U ovom pravnom poslu sudjelovali su patres familias I zaručnici. Izgleda da su u kasnije doba i sami zaručnici mogli obaviti taj čin.

**~ USUS (dosjelost) –** najjednostavniji način sklapanja rimskog braka bio je USU(S), tj. činjenica zajedničkog života supruga. Po svojem vanjskom obliku USU(S) je bio vezan za neke običaje od kojih je najvažniji dovođenje zaručnice u kuću zaručnika uz neke obrede. Od konkubinata se ovaj brak razlikovao po tome što ovdje postoji AFFECTIO MARITALIS; u tom smislu pretpostavljamo se da AFFECTIO MARITALIS postoji uvijek kad se radi o životnoj zajednici muškarca I žene, istoga društvenog položaja, među kojima je inače brak bio moguć (IUS CONUBII). Također se pretpostavljalo da AFFECTIO MARITALIS postoji u slučaju kada je ugovoren miraz (DOS) ili darovanja (DONATIONES ANTE NUPTIAS). Kao neformalan I jednostavan oblik sklapanja braka, USU(S) je bio u najširoj upotrebi. Poznat je i u doba Zakonika XII.ploča, a vjerojatno je postojao od najstarijih vremena. Iz činjenice zajedničkog života ovaj neformalni oblik braka dovodio je do muževe vlasti (MANUS) na sličan način kao i kod DOSJELOSTI (USUCAPIO). Naime, nakon proteka roka od godinu dana zajedničkog života žena bi potpala pod muževu vlast, kao i kod CONFFEREATIO i CÖEMTPIO. Da bi se to izbjeglo, već je Zakonik XII.ploča predviđao mogućnost da žena u roku godine dana jednom izostane iz kuće uzastupno tri noći, da bi prekinula tok dosjelosti i time spriječila nastanak MANUSA. Kada je brak SINE MANU postao pravilo, otpala je potreba za takvim prekidanjem dosjelosti.

**~ SINE MANU** – žena ostaje i dalje vezana za svoju prirodnu obitelj, ne potpada pod vlast muža, kako je to bilo u starijem obliku braka. Njena agnatska, a i kognatska, veza ostaje uz prirodnu obitelj. S obzirom na to žena je i dalje ostajala pod očinskom vlašću svojega dosadašnjeg patris familias ili bi, ako je bila osoba sui iuris, potpadala pod tutorstvo očevih agnata.

Nema prijenosa vlasti nad ženom.

S tim u skladu, zadržava zakonsko nasljedno pravo u svojoj ranijoj obitelji, a u novoj ga ne stječe jer s njome nije u agnatskoj vezi.

ŽENA

Položaj Rimljanke unutar obitelji na razmjerno je vrlo visokoj razini

**OD JAVNIH PRAVA NIJE IMALA:**

1. IUS SUFFRAGII (birati) – Aktivno biračko pravo
2. IUS HONORUM (biti biranom) – Pasivno biračko pravo

**OD PRIVATNIH PRAVA IMALA JE:**

1. IUS CONUBII – pravo živjeti u zajednici koja se smatra brakom

**ŽENA JE IMALA OGRANIČEN**:

1. IUS COMMERCII – pravo zaključivanja pravnih poslova (poslovna sposobnost) uz suglasnost tutora – muškarca

Žena nije sudjelovala u radu narodnih skupština, tj. nije imala IUS SUFFRAGII, niti je mogla biti magistratom, tj. nije imala IUS HONORUM, doživotno je stajala pod nekom vlašću (MANUS ili bar TUTELA), a civilne privatnopravne poslove (MANCIPATIO, IN IURE CESSIO, PRIHVAT NASLJEDSTVA), mogla je ako je bila SUI IURIS, obavljati samo uz suglasnost tutora. Žena u vlasti nije mogla biti strankom na sudu.

**PRETPOSTAVKE ZA BRAK / BRAČNE ZAPREKE**

Da bi nastao valjani rimski brak (MATRIMONIUM IUSTUM, MATRIMONIUM LEGITUM), bilo je potrebno da se ispuni nekoliko pretpostavki, kako na strani muškarca, tako i na strani žene

1. **IUS CONUBII** - tražilo se postojanje prava sklapanja braka, odnosno življenja u zajednici koja se smatra brakom
2. **DJELATNA SPOSOBNOST** – muškarac je morao imati navršenih 14, a žena 12 godina. (impuberes i društveno bolesni nisu mogli sklopiti valjan brak, a po Justinijanu ni kastrirani)
3. **SUGLASNOST PATRIS FAMILIAS** – za osobe ALIENI IURIS, kako za muškarca tako i za ženu (u najstarije doba nije se ni tražila suglasnost budućih bračnih drugova, nego su njihovi PATRES FAMILIAS sporazumno odlučivali o svemu. U klasično doba uz pristanak PATRIS FAMILIAS traži se i suglasnost zaručnika, dok je u postklasičnom periodu suglasnost zaručnika za sklapanje braka bila dovoljna, jer se valjan brak mogao sklopiti i kada se PATER FAMILIAS protivio)
4. **NEPOSTOJANJE BRAČNIH SMETNJI (APSOLUTNE I RELATIVNE)**
5. **APSOLUTNA SMETNJA** – smatra se postojeći brak, s obzirom na izrazito monogaman karakter te ustanove (kazna infamia)
6. **RELATIVNA SMETNJA** – krvno srodstvo (brak je bio zabranjen između krvnih srodnika u uspravnoj liniji bez ograničenja, u bilo kojem stupnju srodstva. U pobočnoj liniji do 4. stupnja); tutor i štićenica (doba principata). Tutoru i njegovim bližim srodnicima bilo je zabranjeno sklapanje braka sa štićenicom prije nego tutor položi račun o upravljanju imovinom i prije nego štićenica navrši 25.god. života. (kazna infamia).;

**UDOVICA** – za udovicu je vrijedilo načelo da ne smije ponovno stupiti u brak prije nego što ožali muža. U klasično je doba vrijeme žalosti

**(tempus lugendi)** iznosilo 10.mj., a kasnije je bilo produženo na 1 godinu. (Ranije je to vrijeme bila moralna dužnost, ali je kasnije djelatnošću pretora dobilo pravnu valjanost kako bi se uklonile sumnje o očinstvu naknadno rođenog djeteta).

1. **RIMSKI GRAĐANI/LATINI PRISCI/LATINI UTERES**

**PRESTANAK BRAKA:**

1. **SMRT** jednog supružnika
2. **CAPITIS DEMUNTIO MAXIMA + GUBITAK PRAVNE SPOSOBNOSTI** (Pad u ropstvo neprijatelja imao je iste posljedice; CAPITAS DEMINUTIO MEDIA – gubitak građanstva – prestanak braka isto)
3. **NAKNADNA POJAVA JEDNE BRAČNE SMETNJE**
4. **RAZVOD (DIVORTIUM)** – po volji jednog ili obaju bračnih drugova; „načelo o slobodi razvoda braka“
5. **PRESTANKOM ZAJEDNICE BRAKA – FAKTIČNE ZAJEDNICE** nestanak jednog od 2 bitna elementa braka – uslijed zarobljavanja ili trajnije odsutnosti, odnosno gubitka volje da se živi kao muž i žena, dovodili su do prestanka braka

**IMOVINSKOPRAVNE POSLJEDICE BRAKA**

**~ DOS (MIRAZ) – i**movinski doprinos koji sama žena, njezin PATER FAMILIAS ili drugi srodnici daju mužu kako bi lakše snosio troškove kućanstva. Služi ženi za OPSKRBU nakon prestanka braka. Miraz je odvojena imovina kojom muž pravno i zbiljski upravlja.

1. **DOS PROFECTICIA –** miraz daje ženin PATER FAMILIAS (otac obitelji)
2. **DOS ADVENTICIA –** miraz potječe od neke druge osobe

**~ SUDBINA MIRAZA NAKON PRESTANKA BRAKA ~**

1. Ako miraz prestane smrću muža, miraz pripada ženi. Ako brak prestane smrću žene, dos profecticia vraća se ocu žene, ali muž može zadržati za svako dijete po 1/5 miraza. (Dos adventicia ide mužu!)
2. Ako je došlo do rastave - može biti krivnjom žene i ne krivnjom žene - Ako je brak prestao bez krivnje žene, miraz pripada ženi. Ako je žena kriva, miraz pripada ženi a muž ima pravo na dio miraza:
   1. **ZBOG DJECE – PROPTER LIBEROS** – muž u tom slučaju može zadržati 1/5 miraza za jedno dijete, 2/6 za dvoje djece; ali najviše do polovice
   2. **ZBOG NEMORALA – PROPTER MORES** (npr. ako je žena izvršila preljub, muž može zadržati 1/6 miraza)

**~ PRAESUMPTIO MUCIANA ~ SINE MANU BRAK**

1. U braku CUM MANU žena je napuštala svoju prirodnu, agnatsku obitelj, uključujući i patrium potestas oca ili djeda, te potpadala pod očinsku vlast muža ili njegova oca ako je muž bio osoba alieni iuris. Vlast muža nad ženom u manus braku nije se načelno razlikovala od očinske vlasti (patria potestas) nad djecom. S obzirom na to, žena je dolazila u isti položaj u kojem su se nalazila ostala ženska djeca i bila je FILAE LOCO. Inače je stekla socijalni položaj svoga muža. Kao član nove obitelji i kao njen agnat imala je i zakonsko nasljedno pravo, ali je to pravo gubila u dotadašnjoj svojoj obitelji, jer ju je napustila. Imovinskopravno žena kao osoba alieni iuris nije bila sposobna, pa je sva imovina, ako ju je imala prije braka, pripadala odmah mužu, odnosno patri familias nove obitelji.
2. U braku SINE MANU pravni se položaj žene ne mijenja bitnije. Ona i dalje ostaje pod patria potestas svoga prirodnog oca (ili pod tutorstvom agnata). S tim u skladu, zadržava zakonsko nasljedno pravo u svojoj ranijoj obitelji, a u novoj ga ne stječe jer s njome nije u agnatskoj vezi. Imovinskopravno, u braku SINE MANU vrijedi načelo razlučene, odvojene imovine, jer je žena, ako je prije stupanja u brak bila sui iuris, zadržavala i dalje svoju vlastitu imovinu, a ako je bila alieni iuris stjecala je za svoga patrem familias. Žena je svojom imovinom samostalno upravljala jer muž nije (izuzimajući miraz, za kojeg su važila posebna pravila) imao ni pravo upravljanja ni korištenja takve imovine. U slučaju spora u vezi s pitanjem odakle potječe imovina koja se nađe u posjedu žene, uvedena je PRETPOSTAVKA da ta imovina potječe od muža, ako se nešto drugo ne dokaže – Kvint Mucij Scevola

**OSOBNO – STATUSNO – PRAVO**

**(iii. POGLAVLJE)**

**PRAVNA SPOSOBNOST – CAPACITAS IURIDICA**

**~ PRAVNA SPOSOBNOST -** sposobnost pravnog subjekta biti nositeljem prava i dužnosti, biti pravni subjekt

**~ PRAVNI SUBJEKT -** može biti fizička i pravna osoba; onaj koji je nositelj prava i dužnosti

1. **STATUS LIBERTATIS** - status koji je vezan uz to da li je određena osoba slobodna ili neslobodna (rob)
2. **STATUS CIVITATIS** (pravo građanstva) – ovisno o tome da li je određena osoba rimski građanin ili peregrin
3. **STATUS FAMILIAE** – osoba koja čelu obitelji koja ima vlast – SUI IURIS; ili su osobe ALIENI IURIS – osobe koje priznaju očinsku vlast [fizička osoba (rođenje) i pravna osoba]

~ **CAPITAS DEMINUTIO** – promjena statusa koja je za sobom povlačila i promjenu pravne sposobnosti subjekta

1. **CAPITAS DEMINUTIO MINIMA** (za status familiae) – mijenja se ili gubi položaj u obitelji, npr. emancipirani sin
2. **CAPITAS DEMINUTIO MEDIA** (za status civitatis) – gubitak svojstva rimskog građanina
3. **CAPITAS DEMINUTIO MAXIMA** (za status libertatis) – znači gubitak slobode

**REGULAE:** ***~ NASCIRITUS PRO IAM NATO HABETUR QUOTIENS DE COMMODIS EIUS AGITUR. ~***

Začetak se drži rođenim, ukoliko se radi o njegovim pravima

**OBJAŠNJENJE:** Odluka o valjanosti oporuke, dodjeljivanju ostavine i sl. odgađa se do vremena kada normalno treba očekivati porođaj, uz pretpostavku da je posmrče (postumus) bilo začeto prije očeve smrti

**REGULAE** ~ **FICTIO IURIS IDEM OPERATUR QUOD VERITAS ~**

Pravna fikcija drži se istinom

**OBJAŠNJENJE:** Regula vezana za postupovno pravo kod kojeg valja imati na umu da pravo zna što je istinito, pa ono što pravo zamišlja smatra se istinom te se kao takvo treba prihvatiti (npr. nasciturus kao pravni subjekt u obiteljskom pravu) Pripada postupovnom pravu starijeg civilnog razdoblja

**OGRANIČENJA PRAVNE SPOSOBNOSTI (ograničenja javnih i privatnih prava):**

1. **KLASNA I SOCIJALNA PRIPADNOST**
2. **SPOL**
3. **VJERA** (ne uvijek)
4. **INTESTABILITAS** – vezano uz svjedočenje – Ako bi netko tko je sudjelovao u pravnom poslu kao svjedok, odbio da o tome dade svjedočki iskaz u slučaju spora, on bi ubuduće izgubio mogućnost da sam bude svjedok i pravo proziva svjedoka u aktima koje bi sam poduzimao
5. **NOTA CENSORIA** – kaznena mjera koju su izricali cenzori prilikom popisa građana po razredima i imovini radi vojne službe. Oni su mogli pojedinog građana zbog nedoličnog ponašanja premjestiti u niži razred.
6. **INFAMIA** - oblik gubitka časti – infamia iuris – putem pravnog propisa. Takve su osobe pojavnom pravu gubile ius suffragii i ius honorum, a u privatnom pravu nisu mogle biti svjedoci u pravnim poslovima, suci u civilnom postupku, nisu u tom postupku mogli druge zastupati, niti sami odrediti zastupnika.

**TURPITUDO** – (sramota, loš glas) jest umanjenje časti pojedinoga građanina nastalo na osnovi mišljenja određene sredine, drugim riječima, na osnovi javnog mišljenja o njemu zbog njegova načina života, nemoralna ili nečasna ponašanja ili nečasna zanimanja. Prema tome, i turpitudo je oblik infamije, koja je nastala na osnovi javnog mišljenja (i koja se stoga nazivala infamia facti. (prepisivanje na ispitu)

DJELATNA SPOSOBNOST – CAPACITAS AGENDI

**~ DJELATNA SPOSOBNOST** – vlastitim djelovanjem (očitovanjem volje) ustanoviti, ukinuti, mijenjati prava i obveze; sposobnost vlastitim djelovanjem proizvoditi pravne učinke.

**~ POSLOVNA SPOSOBNOST** – sklapati/zaključivati pravne poslove

**~ DELIKTNA SPOSOBNOST** – (uračunljivost) – odgovarati za vlastita protupravna djela

Djelatna sposobnost, tj. mogućnost da određeni subjekt prava svojim djelovanjem, dakle očitovanjem volje, ustanovi, ukine ili izmijeni pojedina prava ili obveze, također može biti iz određenih razloga ograničena. Ti razlozi i te okolnosti svode se na dob, spol, duševno zdravlje i rasipništvo.

OGRANIČENJA DJELATNE SPOSOBNOSTI (vezano za dob)

* **NEDORASLI**
  1. **INFANTES** – oni koji nisu u stanju govoriti tj bila su djeca do navršene sedme godine. Smatralo se kao neoboriva pretpostavka (praesumptio iuris et de iure) da su ta djeca potpuno djelatno nesposobna. Ako se radilo o stjecanju određenih prava, za tu djecu stjecali su ih tutori ako su bili sui iuris. U postklasično doba donekle je ublaženo to shvaćanje o potpunoj djelatnoj nesposobnosti djece, pa je bilo iznimno dopušteno da može i sam stjecati posjed.
  2. **INFANTI PROXIMI –** djeca koja govore ali su još malena
* **IMPUBERES INFANTIA MAIORES (STARIJI MALOLJETNICI)** - 7-12 za muško, 7-14 za žensko.. od navršene sedme godine do zrelosti, imali su ograničenu djelatnu sposobnost: mogli su poduzimati pravne poslove koji su im donosili korist (npr. primiti dar ili prihvatiti vjerovnikovu izjavu o oprostu duga), ali ne i one pravne poslove koji su ih obvezivali (npr. dati zajam, zaključiti kupoprodaju i si.), ili drugim riječima, one koji su im umanjivali imovinu ili značili prihvaćanje neke obveze. Za ovakve poslove bilo je potrebno sudjelovanje tutora. U ovakvim slučajevima, naime, pravni bi posao sklopio sam maloljetnik, ali bi tutor, koji je morao biti prisutan, to odobrio (tzv. **auctoritatis interpositio tj auctoritatis tutoris** - svečan, formalistički i istodoban posao; obvezuju ih samo poslovi kada je tutor sudjelovao pri sklapanju posla svojim formalnim pristankom
* **PUBERES –** (12,14 na dalje) po načelima starog civilnog prava bili potpuno djelatno sposobni. potpuno su pravno sposobni po civilnom pravu, ali već počevši od početka 2.st.pr.Kr. uvodi se najprije putem LEX PLAETORIA kaznenopravna zaštita osoba mlađih od 25 godina (PUBERES MINORES XXV. ANNIS) tj. dorasli, mlađi od 25 god., maloljetnici, a nakon toga pretor je tim osobama pomagao na razne druge načine, npr. odobravajući EXCEPTIO tj. prigovor protiv tužbe iz posla koji je maloljetnik sklapao sebi na štetu, i RESTITUTIO IN INTEGRUM tj. povrat u prijašnje stanje, a kasnije u roku od godinu dana ,i imenovanjem posebnog skrbnika CURATOR koji je u poslovima štićenika davao neformalnu suglasnost – moglo i naknadno
* **POSTKLASIČNO PRAVO**

U postklasično se doba postupno izjednačavao položaj nedoraslih (IMPUBERES) i maloljetnika (MINORES); pa se pod pojmom minor obuhvaćalo ne samo osobe od 14 do 25 godina života već sve osobe ispod 25 godina. Od Konstantina se u opravdanim slučajevima dodjeljivala osobama s navršenih (18 god. žene, 20 god. muški) života VENIA AETATIS, tj. punoljetnost dobivena carevom dozvolom. Ipak, prije navršene 25. godine nisu ni takve osobe mogle darivati ili zalagati, odnosno otuđivati nekretnine.

STATUS FAMILIAE

Pravni položaj pojedinca zavisio je, kako je već istaknuto, i od njegova položaja u okviru obitelji. Najšira prava uživao je pater familias, koji je stajao na čelu obitelji i stoga bio smatran osobom sui iuris, za razliku od podređenih, nazvanih osobama alieni iuris, čija su prava i u osobnom i u imovinskom pogledu bila znatno sužena, pogotovu u ranijem periodu.

~ STATUS FAMILIAE - Imovinsko pravni položaj osobe u vlasti.

Sin sve što stječe, stječe za oca obitelji To se vremenom mijenja

~ ACTIONES ADIECTICAE QUALITATIS (zaštita trećih) Podiže treći protiv osobe siu iuris u svezi osobe u vlasti. Tužbe sa dodatnom snagom odnosile su se najčešće na slučajeve sudjelovanja kućne djece u poslovnom prometu. Sin u vlasti može se obvezati (ali ne i kći), ali je ostvarivanje vjerovničkih prava otežano zato što sin nema vlastite imovine (ono što stekne sin ide u vlasništvo oca), pa je stoga pretor uveo razne tužbe, tzv. ACTIONES ADIECTICAE QUALITATIS, kojima je u određenim slučajevima vjerovnik mogao ostvariti svoju tražbinu prema imaocu vlasti.

**~ PECULIUM -** Pater familias dao bi sinu ili nekom drugom članu obitelji izvjestan dio imovine na samostalno upravljanje. Iako je prekulijarna imovina pravno bila očevo vlasništvo, sin bi praktički njome upravljao, a dijelom i raspolagao kao da je i sam vlasnik, ali uz ograničenje: nije mogao tom imovinom raspolagati pravnim poslom darovanja niti na temelju oporuke.

POBOLJŠANJE IMOVINSKOPRAVNOG POLOŽAJA OSOBE U VLASTI:

1. **PECULIUM CASTRENSE– KLASIČNO PRAVO** (u vojsci) Dijete u vlasti načelno ne može biti nositeljem imovinskih prava, pa sve što stječe, stječe za osobu koja ima nad njime očinsku vlast, u pravilu za svog oca. Ipak, počevši od Augusta razvija se i proširuje ograničena imovinskopravna sposobnost sina u vlasti pomoću tzv. peculium castrens, tj. imovine koju je sin u vlasti stekao u vojsci ili u povodu vojničke službe.
2. **PECULIUM QUASI CASTRENSE – POSTKLASIČNO PRAVO (**kao imovina koju je stekao od majke ili od njenih predaka) U znatnoj se mjeri napušta načelo po kojem dijete u vlasti stječe za oca obitelji, načelo koje je u klasično doba poznavalo sam jednu iznimku – peculium castrense. Od Konstantina dalje priznaje se djetetu u vlasti da stječe za sebe, a ne za oca obitelji, imovinu koju je stekao kao carski činovnik ili na osnovu rada u nekoj slobodnoj profesiji. Osim toga, od Konstantina dalje imovina koju dijete u vlasti naslijedi od majke, odnosno dobiva na dar ili u povodu nasljedstva od majčinih ascendenata ili bračnog druga pripada u vlasništvo djeteta u vlasti, a otac obitelji ima pravo plodouživanja pa je dakako ne može otuđiti
3. **BONA ADVENTICIA – JUSTINIJAN** sve što je sam u vlasti stekao ali ne od oca (otac ima pravo uživanja, upravljanja) 3. Postklasično znatno poboljšanje imovinskopravnog položaja djeteta u vlasti, Justinijan je još više proširio time što je proširio postklasični pojam PECULIUM QUASI CASTRENSE u raznim smjerovima (npr. u taj pojam ulazi u Justinijanovom pravu sve ono što je dijete u vlasti dobilo na poklon od cara) i time što je odredio da pod pojmom tzv. BONA ADVENTICIA, na koja ima otac samo pravo upravljanja i plodouživanja, a koje pripadaju u vlasništvo djeteta u vlasti, ulazi sve ono što je dijete u vlasti steklo od bilo koga drugog, osim od oca u vlasti. Upravljajući tom imovinom otac je može otuđiti, samo radi plaćanja dugova ili u osobito opravdanim slučajevima.

NADZOR (SKRBNIŠTVO)

Osnovna svrha je bila da se zaštite neke osobe koje se zbog svoje maloljetnosti ili spola, odnosno zbog drugih razloga, npr. zbog nepostojanja ili ograničenja djelatne sposobnosti, nisu mogle uopće ili u dovoljnoj mjeri samostalno brinuti o svojim imovinskim i drugim interesima.

Nedorasli koji nisu u vlasti oca obitelji

1. TUTELA – tutorstvo više u interesu **nasljedstva**
2. CURA – kuratorstvo više u interesu **štićenika**

TUTORSTVO

1. **TUTELA LEGITIMA (ZAKONSKO TUTORSTVO)** – tutorstvo nad nedoraslima (do 14 god za muškarce, odnosno 12 za žene) ovdje bi dužnost tutora, ako je umro pater familias, preuzimao najbliži agnat (po pravilu brat umrloga), a ako takva nije bilo, onda gentili (rod) nije dopušteno odricanje, ali je ustupanje drugome
2. **TUTELA DATIVA** – Putem Lex Atilia (prva polovica 3. st. p. n. e.) pretoru je povjereno da postavlja tutore uz sudjelovanje plebejskih tribuna. Ovo tutorstvo određuju magistrati, tutor može upravljati čitavom imovinom štićenika. Nije je se moglo odreći i nije se mogla prenositi na drugoga. Jedino je u slučaju kad su postojali zakonom predviđeni opravdani razlozi mogao je imenovani tutor tu dužnost odbiti
3. **TUTELA TESTAMENTARIA (OPORUČNO TUTORSTVO)** – nedorasloj osobi koja se nalazi u vlasti oca obitelji (npr. zato što je otac umro), daje se tutor, oporukom imaoca vlasti; Pater familias mogao je u oporuci odrediti tko će biti tutor osobama koje nakon njegove smrti postaju SUI IURIS. (nedorasla muška djeca te ženska djeca i supruga).
4. **TUTELA MULIERUM (TUTORSTVO NAD ŽENAMA)** – Žene su, naime, i onda kad su bile sui iuris (tj. izvan manus-braka i bez živa oca) stajale pod tutorstvom, počiva u patrijahalnim gledanjima na ženu i u agnatskom karakteru stare rimske obitelji kojoj je uvijek na čelu bio muškarac. Sadržajno se TUTELA MULIERUM bitno razlikovala od tutorstva nedoraslih osoba (LEGITIMA, TESTAMENTARIA). Tutor nije imao vlasti nad osobom žene, niti je upravljao njezinom imovinom (to je obavljala ona sama). Tutor je davao odobrenja (auctoritatis tutoris) pri poduzimanju važnijih pravnih poslova (kao što su, npr., otuđenje res mancipi, oslobađanje roba, pravljenje oporuke, odricanje od obveze, prihvat nasljedstva). Međutim, ako bi tutor odbijao dati svoju auctoritas, žena ga je preko pretora mogla na to natjerati.

**KURATORSTVO**

**~ KURATORSTVO (CURA) -** oblik skrbništva koji ne predstavlja jedinstvenu instituciju (kao npr. tutela impuberum), nego je to zajednički naziv za nekoliko različitih ustanova, koje ipak imaju jedan cilj, a to je zaštita imovinskih interesa osoba koje se, premda dorasle, iz određenih razloga (zbog ograničene djelatne sposobnosti ili neke druge okolnosti, kao što je tjelesna mana, odsutnost i si.) same ne mogu o svojoj imovini brinuti kako treba

1. **CURA MINORUM** – Skrbništvo o nedorasloj osobi tj 14 – 25 godina. Ova se ustanova razvila u vezi s provođenjem zakona LEX PLAETORIA koji je nastojao zaštiti od prevare osobe mlađe od 25 godina. (Osoba s 25 postaje punoljetna) Kurator je davao odobrenja, a kasnije upravljao cijelom štićenikovom imovinom.
2. **CURA VENTRIS** – kurator za zametke u majčinoj utrobi
3. **CURA FURIOSI** – kuratorstvo nad duševno bolesnima Duševno bolesna osoba bila je za trajanja umne poremećenosti potpuno djelatno nesposobna. Uz to je, razumljivo, bila i deliktno neodgovorna.
4. **CURA PRODIGI** – kuratorstvo nad rasipnikom, osobom koja bez mjere troši svoju imovinu (patološki rasipnici)

* ovi oblici kuratorstva predstavljaju odgraničenu djelatnu sposobnost

STATUS LIBERTATIS

Temeljna podjela ljudi po rimskom pravu bila je podjela na slobodne i robove.

U staro doba ropstvo u Rimu je imalo patrijarhalan karakter lex agulia – rob postaje stvar.

**~ POSTANAK ROPSTVA**

1. **ROĐENJEM OD MAJKE ROBINJE** - pri čemu je pitanje tko je otac djeteta bilo irelevantno. Dijete je pripadalo vlasniku njegove majke u doba rođenja. Ipak treba reći daje u rimskom pravu važilo načelo da će se dijete roditi slobodno ako je majka bila slobodna, makar i najkraće vrijeme, u periodu od začeća do poroda
2. **ZAROBLJENJEM NEPRIJATELJA** - To pravilo Rimljani su priznavali i za strance i za vlastite građane, s tim da su za svojega sugrađanina, s jedne strane, ustanovili fikciju daje umro u času zarobljavanjai, s druge, uveli ustanovu postliminum (ius postliminii) po kojoj se uzimalo da sva prava građanina oživljavaju kada on uspije pobjeći iz zarobljeništva. Ipak, odnosi koji su po rimskom shvaćanju bili više faktično nego pravno stanje (npr., posjed, brak) nisu oživljavali.
3. **PRODAJOM**

**~ PRESTANAK ROPSTVA**

Ropstvo prestaje **manumisijom (manumissio),** tj. pravnim aktom kojim gospodar svojem robu daruje slobodu. Ovdje treba napomenuti i to da samo napuštanje (derelictio) od strane gospodara ne daje robu slobodu, jer u tom slučaju ovaj samo postaje ničija stvar (res nullius), koju svatko može okupirati. Manumisije se dijele na dvije skupine: na prvu, formalnu, po propisima **starog civilnog prava**, i na drugu, neformalnu, po **pretorskom ili carskom pravu.**

**CIVILNO PRAVO** poznavalo je 3 oblika manumisije:

1. **MANUMISSIO VINDICTA** – odvijala se u obliku prividne parnice pred magistratom (pred pretorom i poseban postupak)
2. **MANUMISSIO CENSU** – oslobađanje roba na način da se rob, po naređenju gospodara, upisao u spisak građana prilikom obavljanja cenzusa (upis u knjigu građana)
3. **MANUMISSIO TESTAMENTO -** oporučno oslobađanje roba, što je gospodar mogao učiniti ili neposredno, odredivši u oporuci zapovjednim riječima da rob bude slobodan (tzv. manumissio testamento directa), u kojem je slučaju rob postajao slobodan kada je oporuka pravno stupila na snagu, ili posredno u obliku molbe upućene nasljedniku ili legatoru, odnosno fideikomisaru da on oslobodi roba (tzv. manumissio testamento fideicommissaria), u kojem je slučaju rob dobivao slobodu tek kada je zamoljeni izvršio manumisiju.

Tokom vremena nastali su drugi, **NEFORMALNI** (pretorski) oblici manumisije, koji **nisu** bili valjani po civilnom pravu. Za razliku od civilnih manumisija, po kojima je oslobođeni rob postajao rimskim građaninom, neformalnom manumisijom on je de iure i dalje ostao rob.

**NEFORMALNI putevi (ne vrijede po civilnom pravu)**

1. **INTER AMICOS** tj među prijateljima
2. **PER EPISTULAM** tj u obliku pisma
3. **PER MENSAM** tj za stolom, pri objedu
4. **IN ECCLESIA** tj u crkvi

Suština tih oslobađanja sastojala se u neformalnoj izjavi gospodara da oslobađa svog roba.

**~ NOXAE DEDITIO** – (davanje u noksu) tj. ustupanje oštećenom učiniocu delikta, za kojeg je, inače, odgovarao njegov pater familias ili gospodar Gospodar je odgovarao za robove delikte, te je morao platiti kaznu i naknaditi štetu što ju je rob počinio ili izručiti roba oštećenom. Prema rimskom pravu za delikt odgovara osoba koja je imalac vlasti nad osobom u vlasti u trenutku podizanja tužbe, a ne u vrijeme delikta.

STANJA SLIČNA ROPSTVU

1. **COLONUS – poluslobodan status k**oloni su pravno slobodni ljudi, ali su s obzirom na svoju vezanost za zemljište koje obrađuju, na ograničenja u vezi s promjenom zanimanja, sklapanjem braka, kaznenom nadležnošću vlasnika zemljišta i sl. stvarno su bili poluslobodni; dakle prethodnici srednjovjekovnih kmetova
2. **STATULIBER** – osoba koja je oslobođena pod suspenzivnim uvjetom rob kojemu je gospodar oporukom dao slobodu pod uvjetom ili s početnim rokom (suspenzivni uvjet – odgađa učinak pravnog posla)
3. **ADDICTUS -** osoba nad kojom je provedeno osobno izvršenje. Addictus je dužnik po starom pravu, koji je u postupku izvršenja (ovrhe) dodijeljen vjerovniku; Za to vrijeme dužnik je de iure slobodan, ali je stvarno u položaju roba. . Vjerovnik je bio dužan držati ga u dugovnom zatvoru 60 dana. Ako nitko u tom roku nije ispunio dužnikovu obvezu, vjerovnik je mogao dužnika prodati (trans Tiberim) ili ubiti. Ako bi bio prodan trans Tiberim, postao bi tim časom rob.
4. **IN CAUSA MANICIPII – osoba koja je u privremenom podložnom stanju –** to su bile osobe ALIENI IURIS koje je njihov PATER FAMILIAS mancipacijom dao u vlast drugom obiteljskom starješini; svrha je ovog odnosa bila iznajmljivanje radne snage (neki oblik zalaganja osobe). Na isti način vrši se i NOXAE DEDITIO tj. ustupanje oštećenom učiniocu delikta, za kojeg je, inače, odgovarao njegov pater familias ili gospodar. Manicipirani je zadržavao rimsko građanstvo i slobodu, ali je stvarno bio u položaju roba, jer je na isti način kao i rob obavljao svoje obveze.

**ROB**

**PRAVNA SPOSOBNOST** Rob nije nositelj prava i dužnosti. Rob može stjecati za gospodara i rob ne može obvezati gospodara OSIM DELIKTNO

**DJELATNA SPOSOBNOST**

* POSLOVNA SPOSOBNOST -Rob se NE može obvezati, ali njegova obveza je OBLIGATIO NATURALIS po prirodnom pravu. Tu obvezu moguće je isplatiti, ali ne i utužiti (zastara) putem Actio in rem verso tj do visine pekulija i Actio in rem verso tj namirenje do visine koristi koja je ušla u gospodarevu imovinu
* DELIKTNA SPOSOBNOST - Rob je civilnopravno odogovoran, ali ga se NE može tužiti dok ne bude oslobođen. U deliktnu sposobnost ulaze NOXA CAPUT SEQUITAR: NOXAE DEDITIO

**STATUS CIVITATIS**

Sto se tiče stjecanja rimskog građanstva, do njega se je dolazilo rođenjem u valjanu braku, od roditelja rimskih građana ili od oca Rimljanina, a majke Latinke s ius conubii. Vanbračna djeca stjecala su građanstvo po majci. Kako je već spomenuto, do građanstva je dovodila i manumisija, ali je libertinus bio ograničen u pravima. Poseban način stjecanja prava građanstva bilo je dodjeljivanje civiteta kao osobita priznanja pojedincima ili čitavim općinama i pokrajinama.

1. **LATINI PRISCII** - stari latini) – stanovnici latinskih općina u blizini Rima; najpovoljniji pravni položaj, imali su IUS COMMERCII (pravo sklapanja pravnih poslova) i IUS CONNUBII (pravo zaključiti valjani rimski brak)
2. **LATINI COLONIARII** - pripadnici latinskih općina ali isto tako i siromašniji rimski građani koji su se naseljavali u kolonijama što ih je osnivao Latinski savez na osvojenim područjima - imali su samo IUS COMMERCII
3. **IUS LATII** – vladari prije dodjeljivanja punog rimskog građanstva daju pojedinim područjima IUS LATII, koje je stanovnike tog područja dovodilo u pravni položaj što su ga imali latini coloniarii. Prema tome, IUS LATII, koje se u početku odnosilo na Latine, postalo je nekom vrstom rimskog polugrađanstva, dodjeljivanog peregrinskim općinama i pokrajinama (izvan Italije). Magistrati nakon službe postaju rimski građani
4. **LATINI IUNIANI –** jedna grupa oslobođenika, oni koji su oslobođeni na neformalan način(pretorski), po načelima, koje nije poznavalo IUS CIVILE. Latini Iuniani imali su neku vrstu jako ograničenog prava građanstva: bila im je bitno isključena imovisnkopravna sposobnost, ali su inače imali IUS COMMERCII. „Žive kao slobodni, umiru kao robovi.“ (Ono što su stekli ne nasljeđuju njihovi nasljednici, već pripada gospodaru.)

~ **CONSTITUTIO ANTONIANA Edictum / Caracalla / 212.god.**

**materijalni izvor prava / opće obvezna odredba**

Razvitak rimskog društva u periodu principata vodio je pomalo izjednačavanju položaja njegovih pripadnika. Sve je to vodilo k OPĆEM PRIZNANJU PRAVA GRAĐANSTVA – Konačno ga je i podijelo car Antonio Karakala svojim ediktom CONSTITUTIO ANTONINIANA Tako su svi slobodni stanovnici, osim peregrina dediticija, postali CIVES ROMANI (rimski građani)

PRAVNI SUBJEKTI

1. PERSONAE PHYSICAE (FIZIČKA OSOBA)
2. PERSONAE IURIDICAE (PRAVNA OSOBA)

**~ PERSONAE PHYSICAE (FIZIČKA OSOBA) -** Nastaje rođenjem, a začetom djetetu pretpostavljaju se određena prava uz pretpostavku da se rodi živo. Pravni subjekt je samo slobodan rimski građanin SUI IURIS, ali to se ruši / mijenja (poboljšanje položaja) Pod te osobe spadaju i osobe alieni iuris, robovi (prije su smatrani stvarima), i stranci. Pravna sposobnost fizičke osobe prestaje njenom smrću. Budući da u Rimu nije postojala obveza registriranja rođenja i smrti, važilo je pravilo da onaj tko izvodi neka prava na temelju nečije smrti, mora tu okolnost i dokazati.

**~ PERSONAE IURIDICA (PRAVNA OSOBA) –** jedna skupina subjekata koji imaju pravnu sposobnost, dakle mogućnost da budu nosioci prava i dužnosti. To su određene socijalne institucije kojima pravni poredak daje svojstvo subjekta na sličan način kako se to priznaje i pojedincu. Prema teoriji pandektne nauke, pravne osobe mogu se podijeliti na korporacije, zavode i zaklade. To razlikovanje vrši se s obzirom na podlogu na kojoj počiva odnosna osoba.

* **UNIVERSITATES/UNIVERSITAS RERUM** – akcent je na stvarima – IMOVINA (zaklada, Nobelova nagrada) udruživanje imovine, namijenjeno određenoj svrsi (na primjer, stipendiranju studenata, fondovima za različite nagrade, pomoć i sl.)
* **UNIVERSITATES/UNIVERSITAS PERSONARUM** – akcent je na osobama – OSOBE (škola) korporacije tj. udruženja fizičkih osoba tj neka društvena organizacija, profesionalno udruženje i sl

**TRAGOVI SUBJEKTIVITETA PRAVNIH OSOBA**

1. **CIVITATES** - gradovi
2. **MUNICIPIA -** općine
3. **ECCLESIA –** crkve

Ni gradske općine ni općinari ne mogu biti imenovani nasljednikom jer se radi o neodređenoj osobi. Ipak je odobreno mišljenje senata da ih (gradske općine) mogu postaviti za nasljednike njihovi oslobođenici.

**GENEZA** – Rimljani su shvaćali Rim kao poseban pravni subjekt, ali ipak ne kao neku idealnu pravnu osobu, odvojenu od rimskih građana, već kao zajednicu onih rimskih građana koji u određeno doba žive i postoje kao pripadnici te zajednice, tj. kao POPULUS ROMANUS (rimski narod). Imovina rimske države nazivala se AERARUM i potpadala je pod propise javnog, a ne privatnog prava. Ostale teritorijalne korporacije, gradske općine (CIVITATES), bile su municipija ili kolonije, imale su više privatnopravna obilježja, mogli su tužiti, biti tužene, u nekim slučajevima nasljeđivati itd., i na taj su se način odvajale pojmovno od rimske države. Počevši od principata razvija se pojam FISCUS (CAESARIS) kao ona careva imovina koja pripada caru upravo u svojstvo cara, a ne privatne osobe, pa se FISCUS CAESARIS s jedne strane razlikuje od privatnog carevog vlasništva PATRIMONIUM CAESARIS, s druge strane od AERARIUM, jer se FISCUS upravlja po privatnopravnim načelima. Jačanjem careve moći AERARIUM nestaje, a FISCUS postaje zapravo državnom imovinom na koju se primjenjuju privatnopravni propisi uz neke specifičnosti i privilegije.

**NASLJEDNO PRAVO – SUCCESIO MORTIS CAUSA**

**(iv. POGLAVLJE)**

SUDBINA IMOVINE NAKON NEČIJE SMRTI

**~ NASLJEDNO PRAVO** – Pod pojmom nasljednog prava razumijeva se skup propisa kojima se regulira prijelaz imovinskih prava i obveza s jednog subjekta na drugi u slučaju smrti. To je nasljedno pravo u objektivnom smislu riječi. U subjektivnom smislu, pod nasljednim pravom razumijeva se ovlaštenje nasljednika da stupi u imovinske odnose koje je imao umrli.

**~ SUCCESSIO MORTIS CAUSA (sukcesija u slučaju smrti)**

1. **CIVILNI SUSTAV (**nasljeđivanje prema civilnom pravu)

Zasniva se na adgnatskom srodstvu

* + **HEREDITAS – ostavina**
  + **HERES – nasljednik**

1. **PRETORSKI SUSTAV (**nasljeđivanje prema pretorskom pravu)
   * **BONORUM POSSESSIO - ostavina**

Zasniva se na adgnatskom i kogatskom srodstvu

* + **BONORUM POSSESSOR - nasljednik**

Pravna osnova za stjecanje nasljedstva može biti dvojaka: ili poseban pravni posao što ga je napravio ostavitelj, nazvan oporukom (TESTAMENTUM) ili pak opći pravni propis (ZAKON). Stoga se govori, s jedne strane o testamentarnom, i s druge strane o zakonskom (intestatnom, neoporučnom) nasljeđivanju

1. **TESTAMENTARNO(OPORUČNO) NASLJEĐIVANJE** – (civilni, pretorski) imovina prelazi na osobu koju je ostavitelj odredio u svojoj oporuci
2. **INTESTATNO (NEOPORUČNO) NASLJEĐIVANJE (**civilni, pretorski) - imovina prelazi na određene osobe, agnatske i kognatske srodnike

**~ UNIVERZALNA SUKCESIJA** - SUCCESSIO UNIVERSALIS; IN UNIVERSUM IUS) nasljeđivanje s obzirom na cjelokupnu imovinu. Nasljeđivanje znači stupanje u sva prava koja je imao umrli, razumljivo, ona koja su po svojoj naravi prenosiva.

~ **SINGULARNA SUKCESIJA** (SUCCESSIO SINGULARIS; SUCCESSIO IN UNAM REM) nasljeđivanje s obzirom na određenu stvar

S vremenom se razvilo, kao svojevrstan korektiv slobode oporučivanja, i tzv. nužno nasljedno pravo. Najprije je dolazilo u obzir **intestatno nasljeđivanje**, koje je odgovaralo zatvorenoj kućnoj privredi, nepotpuno razvijenom privatnom vlasništvu i posebnom obliku starinske rimske porodice (CONSORTIUM), nastaloj na takvoj prirodnoj osnovi. Kasnije se javlja i počinje igrati sve veću ulogu **oporučno nasljeđivanje** (TESTAMENTUM), koje je moguće u prilikama kada se privatno vlasništvo već izgradilo te prevladavalo i shvaćanje po kojem pojedinac može slobodno raspolagati svojom imovinom, čak i nakon smrti. Pretjerana ovlaštenja ostavitelja da raspolaže svojom imovinom kako hoće, dovela su do toga da su u nekim slučajevima bili pogođeni njegovi najbliži srodnici. Stoga se široku slobodu oporučnog nasljeđivanja moralo ograničiti i time je uz testamentarno i intestatno nasljeđivanje stvoreno i **nužno nasljedno pravo.**

SINGULARNA SUKCESIJA

(SUCCESSIO IN UNAM REM)

~ INTER VIVOS – među živima ~ MORTIS CAUSA – za slučaj smrti

* LEGAT (ZAPIS) – formalni prijenos

Successio in unam rem

* FIDEIKOMIS – neformalni prijenos

**REGULAE  *~ SEMEL HERES, SEMPER HERES ~***

Jednom nasljednik, uvijek nasljednik

**OBJAŠNJENJE:** Po klasičnom i Justinijanovu pravu, nasljednik je mogao biti postavljen pod suspenzivnim, ali ne i pod rezolutivnim uvjetom jer bi se rezolutivni uvjet protivio načelu da jednom prihvaćeno nasljedstvo ostaje trajno nasljedniku - Postavljanje se također nije moglo vezati za rok, ali je određivanje nameta (modus) bilo moguće i dopušteno.

**REGULAE *~ NEMO PRO PARTE TESTATUS; PRO PARTE INTESTATUS DECEDERE POTEST ~***

Nitko ne može umrijeti dijelom s oporukom, dijelom bez nje

**OBJAŠNJENJE:** Ako je netko imenovan za nasljednika u dijelu ostavine (imovine), on će bitiv nasljednikom cjelokupne ostavine. Oporučno nasljeđivanje isključivalo je zakonsko, čak i kao djelomičnu dopunu oporuke, jer je važilo pravilo da nitko ne može biti nasljednikom dijelom testamentarno, a dijelom intestatno.

INTESTANTNO (NEOPORUČNO) NASLJEĐIVANJE

**~ INTESTATNO NASLJEĐIVANJE** jest onaj način prenošenja imovinskih prava i obveza u slučaju smrti s jednog subjekta na drugi što se primjenjuje kada umrli nije ostavio oporuku. U takvim slučajevima imovina prelazi na osobe kojima je zakon priznao svojstvo nasljednika; stoga se takav način nasljeđivanja naziva i zakonskim nasljeđivanjem.

**INTESTANTNO NASLJEĐIVANJE PO: CIVILNOM PRAVU** Nasljedni sistem starog civilnog prava sadržan je u Zakoniku XII.ploča. Njegova je bitna karakteristika nastojanje da imovina umrloga ostane u okviru obiteljske zajednice (CONSORTIUM), koja se osnivala na agnatskom srodstvu i čija je privredna osnova bila primitivna poljoprivreda i stočarstvo. To znači da su intestatni nasljednici umrloga bile osobe koje su u času smrti patris familias bile podređene njegovoj vlasti, bez obzira na koji su način pod vlast došle (rođenjem, adopcijom, adrogacijom, brakom cum manu). Samo onda kada takvih nasljednika nema, ostavina pripada daljim agnatskim srodnicima, odnosno pripadnicima istog roda. Zakonik XII.ploča poznaje i oporuku, ali je sloboda oporučnograspolaganja imovinom u to doba bila vrlo skučena. Nasljedniku je ostavina pripadala, po pravilu, odmah čim je ostavitelj umro. Prema tome, i nasljednik je morao postojati u tom času, bar kao nasciturus (začeto a još nerođeno dijete). **Postojala su tri reda nasljednika;** to su:

* **SUI HEREDES -** To su osobe koje su bile pod vlašću ostavitelja u času njegove smrti i koje su time postale osobe sui iuris. One su članovi porodične zajednice; ovamo spadaju: supruga u manus-braku, djeca rođena, adrogirana i adoptirana, unuci ranije umrlih ili emancipiranih sinova (razumljivo, ako su ti unuci ostali pod patria potestas ostavitelja). S druge strane, supruga u braku sine manu, emancipirana djeca te njihovi potomci koji nisu ostali pod vlašću ostavitelja - **nisu bili ni njegovi zakonski nasljednici. S**UI HEREDES bili su heres necessarii (morali su prihvatiti nasljedstvo)
* **PROXIMUS AGNATUS** - On je, dakle, pozivan na nasljeđe ako nije bilo nikoga iz skupine sui heredes. U ovu grupu nasljednika ulazili su ostaviteljeva braća i sestre, te potomci braće i sestara, ukratko - srodnici koji nisu živjeli u istoj porodici, ali su nekad skupa s ostaviteljem, sami ili preko svojih predaka, pripadali jednoj obiteljskoj zajednici. Nasljeđivao je samo najbliži agnat (proximus agnatus), što znači da se ovdje nije primjenjivalo načelo reprezentacije. (Stoga, npr., kada bi ostavitelja preživio jedan brat i dva sinovca od ranije preminulog brata, ostavina bi pripala samo bratu, ali ne i sinovcima). Bili su heres voluntarii tj mogli su i prihvatiti i odbiti nasljedstvo
* **GENTILES -** u ovu skupinu ulazili su pripadnici istog roda. u Zakoniku XII ploča kaže u množini: neka imovina pripadne gentilima izvodi se zaključak da je ostavina umrlog vjerojatno ulazila u imovinu gentilne zajednice, čiji su se ostaci (npr. pašnjaci, šume i si.) zadržali dosta dugo.

**FAMILIA & PECUNIA**

**~ FAMILIA** (tip imovine) obuhvaćalo se u najstarijem Rimu najvjerojatnije sve one stvari

koje su u to doba ulazile u RES MANCIPI (heredij, kuća podignuta na herediju i one pokretnine koje su temelj vojničko seljačkog gospodarstva: robovi, volovi, konji, mazge). Osim toga u pojam FAMILIA ulazile su nedvojbeno i osobe u očinskoj vlasti (SUI).

**~ PECUNIA obuhvaćao je svu ostalu imovinu (koze, ovce,…)** Vlasnik stvari koje ulaze u pojam PECUNIA bio je slobodan u raspolaganju njima čak i za slučaj smrti. Pretpostavljalo se da je te stvari vlasnik stekao vlastitim radom ili plijenom u ratu i da je zbog toga nad njima imao neograničenu vlast.

S vremenom se FAMILIA i PECUNIA spajaju

**Dva IZUZEĆA od agnatskog srodstva**

U klasično doba priznate su civilne nasljednopravne ovlasti još i ovim osobama

* **SENATUS CONSULTUM TERTULLIANUM (doba Hadrijana).**

Žena koja nije bila in manu i to u odnosu prema njenoj djeci, uz pretpostavku da je imala IUS LIBERORUM, tj. ako je slobodna žena bar tri puta rodila. Nasljeđivanje žene majke prema djeci: (bračne i vanbračne)

Pretpostavke

* + IN MANU – nema manu brak
  + IUS LIBERORUM – ima troje djece (liberi)
* SENATUS CONSULTUM ORFICIANUM (178.god.)

Djeca su dobila civilno pravo nasljedstva prema majci u prvom nasljednom redu, bez obzira na to što djeca i majka koja nije u očinskoj vlasti svoga muža nisu u adgnatskom srodstvu.

Vlast nad obitelji po smrti oca obitelji preuzimao je muški SUUS, tj. najvjerojatnije najstariji sin. Ako otac obitelji nije imao muškog SUUS-a, on je mogao tzv. ADOPCIJSKOM OPORUKOM posiniti nekog drugog Rimljanina koji je tako ulazio u obitelj posinitelja i potpadao pod njegovu očinsku vlast te nakon njegove smrti preuzimao vlast u obitelji. Ako nije na taj način osigurao prijelaz vlasti nad obitelji, obitelj bi pripala ADGNATUS PROXIMUS tj. najbliži muškarac povezan s ostaviteljem nekadašnjom očinskom vlašću, najčešće ostaviteljev brat. Ako i to nije uspjelo, njegova obitelj pripadala je njegovu GENSU, na način da je gens određivao novog imaoca vlasti nad obitelji, novog oca obitelji i to dakako birajući ga između članova istoga genusa. a)Obitelj je nasljeđivala samo jedna osoba, dakle obitelj je bila nedjeljiva Obitelj je nasljeđivala isključivo muška osoba. Žene nisu mogle biti nositeljem očinske vlasti. Razlika između najstarijeg doba i doba Zakonika XII.ploča je u tome što je adgnatus proximus tek naknado priznat kao ovlaštenik upravo Zakonikom XII.ploča.

**INTESTATNO NASLJEĐIVANJE PO PRETORSKOM PRAVU**

Izlaskom iz obiteljske zajednice, do čega je često moglo doći upravo na želju, odnosno u interesu patris familias, radi uključivanja podređene djece u trgovačke, novčarske ili slične poslove, što je opet povlačilo potrebu za emancipacijom, pojedinac bi gubio pravo na svoj nasljedni dio ab intestato. Tu, kako je i Gaj isticao, nepravičnu situaciju izmijenio je pretor, dopuštajući da i emancipirana djeca postanu nasljednicima umrlog oca. To je značilo postupno napuštanje starinskog principa agnacije kao osnove nasljeđivanja i prijelaz na krvno srodstvo (cognatio) kao bitan faktor za stjecanje svojstva intestatnog nasljednika**.** Bonorum possesio dodjeljivana je samo ako bi zainteresirani to tražio, a pretor je odredio i rokove u kojima je zahtjev morao biti podnijet. Za najbliže srodnike taj je rok iznosio godinu dana računajući od delacije (ostaviteljeve smrti), a za ostale obično 100 dana. Ako potencijalni bonorum possessores iz jednog reda nisu iskoristili svoje pravo traženja ostavinske imovine ili bi se izričito odrekli nasljedstva, pretor je tu mogućnost davao nasljednicima iz narednog reda.

1. **UNDE LIBERI** – Potomci + emancipirani sin - ne samo neposredni potomci nego i unuci, za koje je vrijedilo načelo reprezentacije, jer se ostavina dijelila po lozama (per stripes), a unutar iste skupine po glavama (per capita). i emancipirani sin, koji inače nije bio član stare agnatske obitelji, dakle ni suus heres, stekao pravo da zahtijeva bonorum possessionem. Isto pravo je imao i sin kojega je otac ustupio u adopciju nekome drugome, pa ga je taj novi pater familias kasnije emancipirao. Ako bi emancipirani umro prije ostavitelja, njegovi potomci rođeni nakon emancipacije, mogli su (kao reprezentanti svoga oca) također tražiti bonorum possessionem. Supruga iz braka sine manu nije u ovom nasljednom redu mogla postati nasljednik. Da bi sve nasljednike doveo u isti položaj, pretor je za emancipiranog uveo obvezu unošenja posebne (nakon emancipacije) stečene imovine (collatio bonorum) u ostavinsku masu. Pitanje kolacije mogli su postaviti sui heredes, a ako to emancipirani nije htio izvršiti - nije mogao dobiti bonorum possessionem. Kako žena nema „svojih“, ona u smislu pretorove bonorum posesije nema ni liberi. Liberi ne nasljeđuju ipsa iure, automatski, nego tek prihvatom nasljedstva. Načelo reprezentacija koje vrijedi za civilne sui primjenjuje se i za pretorove liberi, uz iznimku koju je uveo Justinijan za sina koji je emancipiran, a čija su djeca ostala u očinskoj vlasti svoga djeda: u tom slučaju sin i njegova djeca zajednički dijele nasljedstvo na jednake dijelove. Ipak, pretor je emancipiranoj djeci davao bonorum posesiju samo uz uvjet da su stipulacijom obećala neemacipiranoj djeci odgovarajući dio imovine koju su emancipirani imali u trenutku očeve smrti.
2. **UNDE LEGITIMI –** ako nasljednika iz grupe unde liberi nije bilo, ili nisu tražili da im se dopusti bonorum possessio, odnosno kad su se odrekli nasljedstva, pretor je pozivao osobe koje su bile nasljednici po starom civilnom pravu (koji su zbog toga nazivani legitimi; legitimus, znači zakonski, po zakonu, naime po Zakoniku XII ploča). Stoga u ovu grupu ulaze: sui heredes, proximus agnatus i gentiles. Neki se od njih na taj način pozivaju na nasljeđe drugi put, npr. djeca koja su bila pod očinskam vlašću, a drugi prvi put, npr. proximus agnatus i gentiles. S obzirom na to što su sui heredes i inače većinom bili u prvom nasljednom redu (unde liberi), a gentilno je nasljedno pravo palo u zaborav, praktički su u grupu unde legitimi ulazili agnati koji su bili u drugom redu nasljeđivanja i po civilnom pravu (proximus agnatus), a to su bila ostaviteljeva braća i sestre (odnosno njihovi potomci). Prema tome, glavna razlika između starog civilnog i pretorskog nasljeđivanja u ovom redu svodila se na to da je najbliži agnat mogao tražiti bonorum possessionem i onda kada to nije učinio suus heres, što po civilnom pravu nije bilo moguće, jer ustanove devolucije (prenošenja prava sa sui heredes na agnati proximi) tada nije bilo.
3. **UNDE COGNATI** Tu su ulazili ostali krvni srodnici do zaključno šestog (a u nekim slučajevima i do sedmog) stupnja srodstva. Tko će od krvnih srodnika naslijediti, zavisi od blizine srodstva s umrlim, jer su bliži srodnici isključivali dalje. Ako nema kognata bližeg stupnja srodstva, nasljeđuju dalji kognati, jer je ovdje vrijedio princip successio graduum. Ograničenja koja su postojala u civilnom pravu u vezi s nasljeđivanjem ženskih srodnika, ovdje nisu važila. U istom smislu ovdje nije imala utjecaj emancipacija ili capitis deminutio minima (npr. adopcija nekog kognata od treće osobe), jer se kao uvjet nasljeđivanja pojavljivalo krvno srodstvo
4. **UNDE VIR ET UXOR**, predstavlja međusobno nasljeđivanje supruga, u tom smislu daje u pomanjkanju srodnika iz prva tri reda, odnosno kad nitko od njih nije tražio bonorum possessionem, pretor je to dopuštao suprugu na ostavini supruge, i obrnuto - uz pretpostavku da je s umrlim bračnim drugom živio (odnosno živjela) u zakonitu braku (iustum matrimonium) do njegave (njene) smrti.

* COLLATIO BONORUM – relevantno za 1. nasljedni red u pretorskom sustavu; Da bi sve nasljednike doveo u isti položaj, pretor je za emancipiranog uveo obvezu unošenja posebne (nakon emancipacije) stečene imovine (COLLATIO BONORUM) u ostavinsku masu. Ako to emancipirani nije htio izvršiti – nije mogao dobiti BONORUM POSSESSIO.
* SUCCESSIO ORDINUM – ako ovlaštenici jednog pretorskog nasljednog reda nisu prihvatili nasljedstvo, ono je bilo nuđeno ovlaštenicima drugog nasljednog reda
* SUCCESSIO GRADUUM – u trećem nasljednom redu postojao je SUCCESSIO GRADUUM, tj. ako najbliži krvni srodnik nije prihvatio nasljedstvo, na nasljedstvo se pozivalo idućeg najbližeg krvnog srodnika (u okviru unde cognati)
* BONA VACANTIA – ako nije bilo ovlaštenika ni po civilnom ni po pretorskom pravu, nasljedstvo je kao BONA VACANTIA, počasna dobra, pripadala rimskoj državi, AERARIUM POPULI ROMANI, a od ranog principata caru, FISCUS, i to ne kao nasljednicima u užem smislu riječi, premda je položaj AERARIUM i FISCUS bio sličan položaju nasljednika.

Nasljednik po pretorskom pravu naziva se BONORUM POSSESSOR ko je dolazilo do sukoba prava civilnog nasljednika (HERES) i pretorskog nasljednika (BONORUM POSSESSOR), u nekim je slučajevima imao prednost HERES, pa se takva BONORUM POSSESSIO nazivala SINE RE, a u drugima je imao prednost BONORUM POSSESSOR, pa se takva BONORUM POSSESSIO nazivala CUM RE.

TESTAMENTARNO (OPORUČNO) NASLJEĐIVANJE

**~ OPORUKA** (lat. testamentum) jest jednostrani pravni posao mortis causa kojim ostavitelj određuje nasljednika svoje imovine. To je, po rimskom pravu, izrazito formalistički posao iuris civilis. Bitan sadržaj oporuke jest imenovanje nasljednika (heredis institutio), jednog ili više njih, na kojega, ili na koje prelaze sva nasljediva prava i obveze ostavitelja i koji stoga ima svojstvo univerzalnog sukcesora. Oporučno nasljeđivanje isključivalo je zakonsko, čak i kao djelomičnu dopunu oporuke, jer je važilo pravilo da nitko ne može biti naslijeđen dijelom testamentarno, a dijelom intestatno.

~ KLJUČNO ŠTO OPORUKA **MORA** IMATI:

1. **INSTITUTIO HEREDIS –** osnovno je obilježje rimske oporuke određivanje nasljednika. Bez toga je oporuka nevaljana.
2. **PERSONA CERTA** – određena osoba (fizička osoba), osoba ne može biti incerta jer se točno mora znati tko je nasljednik. Može biti i začeto a nerođeno dijete, ali samo pod uvjetom da se rodi živo. Pravna osoba je bila osoba incerta što znači da ona nije mogla biti nasljednik.

Nasljednicima ne mogu biti imenovane gradske općine ni općinari, ali ipak je odobreno mišljenjem senata da ih (gradske općine) mogu postaviti za nasljednike njihovi oslobođenici. **Ovo je IZNIMKA!**

**~ NAJVAŽNIJI OBLICI OPORUKE (U STAROM CIVILNOM PRAVU)**

1. **TESTAMENTUM CALATIS COMITIIS** - pravljena je pred kurijatskom narodnom skupštinom (redovni oblik)
2. **TESTAMENTUM IN PROCINCTU** – izvanredni oblik oporuke pravljen u ratu. Ovim aktom, koji je bio valjan i bez formalnosti vojnik bi pred drugima izjavio svoju posljednju volju. (oporuka pred vojnim redom)

**~ NAJVAŽNIJI OBLICI OPORUKE U KLASIČNOM RAZDOBLJU**

1. **TESTAMENTUM PER AES ET LIBRAM (starijeg tipa)** – imao je osnovno obilježje da je oporučitelj prenosio ukupnu svoju sadašnju i buduću imovinu nekoj osobi (FAMILIAE EMPTOR) uz nalog na koji način će tu imovinu podijeliti nakon ostaviteljeve smrti. Obilježja ovog starijeg tipa mancipacijske oporuke upućuju na vrijeme kada je otac obitelji još uvijek dijelio svoju imovinu, u prvom redu, među svojom djecom. Tobožnji kupac nasljedstva nije nasljednik, od nasljedstva nema nikakve imovinske koristi, već jedino brigu da ga podijeli u skladu s ostaviteljevim

nalozima. 5 svjedoka

1. **TESTAMENTUM PER AES ET LIBRAM (novijeg tipa)** – već je obuhvaćao ukupnost ostaviteljeve imovine, familiae emptor i libripens pretvorili su se konačno u obične svjedoke, a ostavitelj već određuje prvog nasljednika i izjavljuje da isprava koju drži u ruci sadrži njegovu volju. 7 svjedoka, postoji pravi nasljednik
2. **PRETORSKA OPORUKA -** Pretor je počeo davati svoju zaštitu ispravama koje su sadržavale posljednju volju i koje su bile zapečaćene pečatima sedmorice svjedoka, premda nije došlo do macipacije. Takva pretorska oporuka davala je dakako ovlašteniku pravo samo na BONORUM POSSESSIO, koja nije uspijevala protiv neoporučnog civilnopravnog nasljeđivanja, dakle bila je SINE RE sve do cara Antonia Pija koji je bonorum possessora u takvom slučaju štitio s EXCEPTIO DOLI, čime je ta bonorum possessio postala CUM RE, tj. pretorski ovlaštenik na osnovi takve pismene oporuke imao je prednost pred civilnopravnim neoporučnim nasljednikom.

STJECANJE NASLJEDSTVA

(PRAVA I OBVEZE – DUGOVI)

**~ HEREDITAS NECESARII** - SUI HEREDES (prvi red nasljednika po civilnom pravu) „suus + suus + suus = sui – njegovi + ROBOVI (oporukom oslobođeni, postavljeni za nasljednika

= HEREDES NECESSARII (moraju prihvatiti ostavinu, ona im pripada IPSO IURE, u samom času delacije; u trenutku ostaviteljeve smrti) Nasljedstvo po civilnom pravu (HEREDITAS) stječu SUI mimo svoje volje, pa čak i protiv svoje volje, i to u pravilu u trenutku ostaviteljeve smrti (iznimno i kasnije). Zato se i zovu SUI ET NECESSARII („svoji“ i „nužni“)

Ipak, kako je civilnopravni nasljednik (HERES) odgovoran za dugove ostavitelja čak i iznad vrijednosti ostavine, to je pretor već u doba kasnije republike odobravao „svojem“ (SUUS), tzv. BENEFICIUM ABSTINENDI, tj. ovlastio ga je da ne primi nasljedstvo. Premda je civilnopravno SUUS i dalje ostao HERES, pretor nije u tom slučaju dopuštao vjerovniku ostavitelja akciju protiv „svoga“ (SUUS).

**BENEFICIUM ABSTINENDI** - jest pravna mogućnost osoba koje su spadale u prvi red intestatnih nasljednika po Zakoniku XII ploča, pa prema tome stjecale nasljedstvo i protiv svoje volje (sui et necessarii heredes), da ne prihvate nasljedstvo. Tu je povlasticu spomenutim nasljednicima davao pretor, uz pretpostavku da su se uzdržali od korištenja, upotrebe, uprave i si. ostavinskih stvari. Razumljivo, do toga je dolazilo, po pravilu, onda kad je ostavina bila prezadužena. Kasnije se beneficium abstinendi priznavalo i testamentamim nasljednicima. Beneficium abstinendi nije, međutim, važilo za roba-nasljednika, koji je, kako je spomenuto, obično i bio postavljen za nasljednika da bi na njega pao odium stečaja (venditio bonorum). Međutim, i njega je pretor štitio u pogledu imovine koju je sam stekao nakon oslobađanja, uz pretpostavku da se nije uplitao u raspolaganje, upravljanje i si. ostavinskim stvarima.

-Ako je pak ostavitelj postavio oporukom roba za nasljednika i ujedno ga oslobodio, takav oslobođeni rob, bio je također HEREDES NECESSARII, ali nije mogao odbiti nasljedstvo.

**~ HEREDES VOLUNTARII / EXTRANEI** - očitovanje o tome hoće li netko prihvatiti nasljedstvo (ACQUISITO HEREDITAS)

1. DELATIO – pripad
2. ADITIO – prihvat
   * CRETIO -- (FORMALISTIČKI) izjava u obliku određene formule, koju daje oporukom postavljeni nasljednik pred svjedocima, potvrđujući da gaje ostavitelj postavio za nasljednika i da on nasljedstvo prihvaća. Do takva formalističkog prihvata dolazilo je samo onda kad je ostavitelj to izričito odredio u oporuci a ujedno postavio i rok u kojem se nasljednik morao na taj način izjasniti (ako, naime, to ne bi na vrijeme učinio, izgubio bi pravo na nasljedstvo). Rok za cretio obično se određivao u trajanju do sto dana, pa je imenovani nasljednik u tom vremenu mogao razmisliti da li će ostavinu prihvatiti.
   * PRO HuEDERE GESTIO (NEFORMALAN) Neformalni način prihvata mogao se sastojati u odgovarajućoj izjavi, danoj na bilo koji način, uz pretpostavku daje odražavala volju nasljednika da prihvati nasljedstvo. Međutim, prihvat nasljedstva mogao se očitovati i u odgovarajućem načinu ponašanja, bez ikakove izjave. Ti su slučajevi nazvani pro herede gestio (ponašanje kao nasljednik), a sastojali su se od konkludentnih radnji iz kojih se moglo zaključiti o namjeri nasljednika da prihvati ostavinu
3. PRIHVAT (POSTKLASIČNO)

Ostavina između ADITIO i DELATIO = RES NULLIUS (ničija stvar)

* + SINE DOMINO – imovina bez gospodara
  + RES NULLIUS – ničija stvar

Civilnopravni nasljednici (HEREDES VOLUNTARII) stjecali su nasljedstvo posebnim aktom, tzv. prihvatom nasljedstva. Kod tih nasljednika razlikuje se dakle PRIPAD NASLJEDSTVA, DELATIO, koji nastupa načelno u trenutku smrti ostavitelja i kojim nasljednik stječe tek pravo da prihvati ili odbije nasljedstvo, od prihvata nasljedstva. PRIHVAT, ADITIO ili ACQUSITIO HEREDITAS, moglo se izraziti bilo svečanom izjavom GRETIO, u roku koji je odredio oporučitelj (obično stotinu dana); bilo neformalnim prihvatom, PRO HEREDE

GESTIO, u koji je uključeno ma kakvo očitovanje volje da se prihvaća nasljedstvo, pa čak i konkludentni čin. U vrijeme između pripada i prihvata ostavina više nije pripadala ostavitelju (jer je umro), a još nije pripadala nasljedniku (jer ju nije prihvatio). Kroz to vrijeme ona se nazivala HEREDITAS IACENS, ležeća imovina (poseban pravni subjekt).

**Dvije ustanove prava priraštaja ležeće ostavine:**

1. **IUS ADCRESCENDI – klasični sustav (pravo priraštaja**)

Ako su postojala dva ili više HEREDES VOLUNTARII pa jedan od njih umre, a ne prihvati i nasljedstvo, njegov dio „priraštao“ je dijelovima ostalih sunasljednika (IUS ADCRESCENDI), i to zato što po klasičnom civilnom pravu prijenos delacije na nasljednike pozvanoga nije dopušten. Dakle, nasljednik kojemu je pripalo nasljedstvo, a nije ga prihvatio neće postati nasljednika, pa njegov dio neće prijeći na njegove eventualne nasljednike, nego će pripasti (prirasti) sunasljednicima ili eventualno nasljednicima sunasljednika. HORIZONTALA

1. **TRANSMISSIO IUSTINIANA – Justinijanovo razdoblje**

Dok po klasičnom pravu dio sunasljednika koji je umro prije prihvata nasljedstva prirasla dijelovima ostalih sunasljednika (IUS ADCRESCENDI), Justinijan proširi neke manje važne iznimke postklasičnog prava u opće načelo i uvodi TRANSMISSIO IUSTINIANA po kojoj svaki oporučni i neoporučni nasljednik koji je umro prije prihvata prenosi svoje pravo na svog nasljednika, koji mora prihvatiti to nasljedstvo u roku od godine dana.  VERTIKALA (prijenos delacije na nasljednikova nasljednika)

BENEFICIUM

1. **BENEFICIUM ABSTINENDI** - jest pravna mogućnost osoba koje su spadale u prvi red intestatnih nasljednika po Zakoniku XII ploča, pa prema tome stjecale nasljedstvo i protiv svoje volje (sui et necessarii heredes), da ne prihvate nasljedstvo. Tu je povlasticu spomenutim nasljednicima davao pretor, uz pretpostavku da su se uzdržali od korištenja, upotrebe, uprave i si. ostavinskih stvari. Razumljivo, do toga je dolazilo, po pravilu, onda kad je ostavina bila prezadužena. Kasnije se beneficium abstinendi priznavalo i testamentamim nasljednicima. Beneficium abstinendi nije, međutim, važilo za roba-nasljednika, koji je, kako je spomenuto, obično i bio postavljen za nasljednika da bi na njega pao odium stečaja (venditio bonorum). Međutim, i njega je pretor štitio u pogledu imovine koju je sam stekao nakon oslobađanja, uz pretpostavku da se nije uplitao u raspolaganje, upravljanje i si. ostavinskim stvarima.
2. **BENEFICIUM SEPARATIONIS :** (pretor omogućuje) – interes ostaviteljevih vjerovnika i legatara ~ U slučaju prezaduženosti nasljedstva HERES VOLUNTARIUS mogao je tražiti od pretora povrat u prijašnje stanje, RESTITUTIO IN INTEGRUM, ako je tek naknadno utvrdio da je nasljedstvo prezaduženo. Ipak, to pretorsko pravno sredstvo davalo se u prvom redu maloljetnicima do 25.godine života a ostalima samo iznimna. Ostaviteljevim vjerovnicima odobravao je pretor da u roku od 5 godina traže razlučenje ostavine od nasljednikove imovine (BENEFICIUM SEPARATIONIS), pa bi u tom slučaju imali prednost pred nasljednikovim vjerovnicima u odnosu prema razlučenoj ostavini. Ostaviteljevi vjerovnici iz razloga namirenja traže separaciju, imat će prednost pred vjerovnicima sukladno slijedu namirenja.
3. **BENEFICIUM INVENTARII (**Justinijanovo razdoblje) 5 god. – interes nasljednika ~ Za razliku od klasičnog i pretklasičnog prava, odredio je Justinijan da nasljednik ima BENEFICIUM INVENTORII, tj. da može svoju odgovornost za ostaviteljeve dugove ograničiti na visinu ostavine, ali uz uvjet da u roku od 30 dana nakon otvaranja oporuke započne s popisom ostavine i dovrši ga u roku od daljnjih 60 dana.

SUBSTITUTIO

(ZAMJENA NASLJEDNIKA)

Supstitucija je nasljednika pod suspenzivnim uvjetom, jer se prvi supstitut poziva na nasljeđe ako heres institutus ne prihvati ostavinu; odnosno, drugi supstitut dolazi na mjesto prvoga također kad ovaj ne prihvati ostavinu, itd. Razlozi uvođenja supstitucije uvjetovani su težnjom ostaviteljevom da pitanje nasljeđivanja ne ostane dugo neizvjesno. Supstitucija je, naime, indirektno prisiljavala nasljednika da se što prije izjasni o prihvatu ili odbijanju prihvata nasljedstv a. Vrste supstitucije su:

1. **SUBSTITUTIO VULGARIS** – (obična, redovita supstitucija). Oporučitelj je mogao sebi imenovati drugog nasljednika ako prvoimenovani nasljednik nije iz nekog razloga postao nasljednikom. (Oporukom se omogućava imenovati 2 nasljednika.)
2. **SUBSTITUTIO PUPILLARIS** – Na osnovi svoje očinske vlasti otac je mogao odrediti nasljednika svom nedoraslom djetetu u vlasti uz pretpostavku da umre prije doraslosti djeteta. Imenovani nasljednik bio je u klasično doba smatran nasljednikom djeteta, dok se u postklasično doba probila misao da je taj nasljednik nasljeđivao ujedno i samog oca obitelji – oporučitelja, ako nedorasli postao očevim nasljednikom.
3. **SUBSTITUTIO QUASI PUPILLARIS** (Justinijan) – Ona se sastoji u tome da ostavitelj određuje supstituta svojem punoljetnom ali duševno bolesnom nasljedniku, koji sam nije mogao praviti oporuku. Takvu supstituciju mogao je odrediti ne samo pater familias, nego i svaki drugi predak, pa i majka.

PRAETERIO/EXHEREDITARIO

PRAETERITIO – mimoići

EXHEREDARE – isključiti

Ako ostavitelj nije imenovao nasljednicima osobe koje su u njegovoj vlasti (SUI) ili ih nije isključio (EXHEREDARE), dakle ako je ostavitelj mimoišao „svoje“ (PRAETERITIO), oporuka je u cjelini bila nevaljanom ili se djelomično mijenjala, i to u skladu s ovim odredbama:

* Neimenovanje sina u vlasti: Ako ostavitelj nije imenovao sina u vlasti za nasljednika ili ga nije poimenično isključio (NOMINATUM), oporuka je po civilnom pravu bila nevaljana, dolazilo je do neoporučnog nasljeđivanja.
* Neimenovanje kćeri ili unuka: Ako ostavitelj nije imenovao kćer ili unuka u vlasti za nasljednike ili ih bar nije isključio općom klauzulom „CETERI OMNES EXHEREDES SUNTO“ (Ostali neka budu iznaslijeđeni/isključeni)., oporuka je bila valjana, ali su kći i unuk dobivali svoj neoporučni dio uz pretpostavku da je ostavitelj imenovao za nasljednika kojeg „svoga“ (SUUS), odnosno, dobivali su polovicu nasljedstva ako je ostavitelj imenovao nasljednikom neku osobu izvan obitelji (EXTRANEI)
  + neoporučni dio (uz nasljednika SUUS)
  + polovica nasljedstva (uz nasljednika EXTRANEI)

\*Prema pretorskom pravu, ako su LIBERI, tj. djeca u vlasti i emancipirana djeca mimoiđena, pretor je mimoiđene uzimao u zaštitu dodjeljujući im BONORUM POSSESSIO

* Kraj republike: Konačno, pri kraju republike u praksi centumvirskog sudišta koje je imalo u nadležnosti nasljedne predmete probilo se shvaćanje da je oporuka kojom se ostavitelj nije u dovoljnoj mjeri sjetio svoje djece protivno moralu, tj. da se radi o TESTAMENTUM INOFFICIOSUM. U takvom slučaju oštećeno dijete moglo je podići tužbu protiv nemoralne oporuke QUERELLA INOFFICIOSI TESTAMENTI. Ona je bila isključena ako je ostavitelj ostavio djetetu bar četvrtinu njegova neoporučna dijela.

Ipak ako je oporučitelj zbog opravdanog razloga ostavio djetetu manje od četvrtine ili čak ništa, dijete nije uspijevalo s tužbom. Sud je po slobodnoj ocjeni utvrđivao postoji li opravdan razlog za umanjivanje prava djeteta. S druge strane, ako je oporučitelj ostavio djetetu **bez razloga** manje od četvrtine njegova neoporučnog dijela, sud mu je dodjeljivao puni neoporučni dio, a ne samo njegovu četvrtinu.

LEGAT I FIDEIKOMIS

(tipovi zapisa)

Klasično doba poznavalo je 2 tipa zapisa, tj. namjene pojedinih imovinskih koristi na teret nasljednopravnog ovlaštenika ONERATUS (nasljednik), a u prilog nekoj osobi HONORATUS (zapisovnik), i to LEGAT i FIDEIKOMIS. Namjena pojedinih imovinskih koristi na teret nasljednikova ovlaštenika – nekom drugom.

**~ SINGULARNA SUKCESIJA MORTIS CAUSA ~**

1. **LEGAT (LEGATUM)** formalni tip singularne sukcesije), zapis civilnog prava, ostaviteljev je dar (namjena imovinske koristi) nekoj osobi (legatarius, zapisovnik) na teret nasljednika nadređen svečanim riječima. Postojala su 2 glavna tipa legata, i to:
   1. **LEGATUM PER VINDICATIONEM** – nadređen obično riječima „do lego“, a njegov je učinak bio da je vlasništvo legirane stvari prelazilo neposredno na legatora koji je bio ovlašten stvar tražiti stvarnopravnom tužbom, reinvikacijom (tužba za zaštitu vlasništva) - stvar postaje legatorova po kviritskom pravu, PRIJENOS VLASNIŠTVA
   2. **LEGATUM PER DAMNATIONEM** – nadređen riječima „heres damnas esta“, a njegov je učinak bio stvaranje obveznog odnosa između nasljednika i legatora tako da je nasljednik imao položaj dužnika, a legator položaj vjerovnika, pa je legator bio ovlašten na osobnu tužbu – kreira se obvezan odnos između vjerovnika i dužnika
2. **FIDEIKOMIS (FIDEICOMMUSSUM)** je neformalni zapis kojim se opterećuje nasljednika, legatora ili obdarenoga za slučaj smrti (FIDEICOMMISSARIUS). Posebno obilježje klasičnog rimskog prava bilo je da je FIDEIKOMISAR morao biti živ u doba ostaviteljeve smrti. Time se izbjeglo vezivanje imovine nasljednopravnim raspoložbama kroz dulja razdoblja. (Osoba kojoj je bila namijenjena korist nazivala se FIDEIKOMISAR, a ona kojoj je molba upućena – FIDUCIJAR)

**PRI STJECANJU LEGATA I FIDEIKOMISA TREBA RAZLIKOVATI:**

* **DIES CEDENS** – kada je zapisovnik stekao pravo da stekne zapis, a to je bio od Augusta dan službenog otvaranja oporuke.
* **DIES VENIENS** – dan kada je zapisovnik stekao zapis, a to je bio dan kada je opterećena osoba (kod legata nasljednik, a kod fideikomisa nasljednik ili legator) prihvatio nasljedstvo

**~ LEX FALCIDIA – 40.god.pr.Kr.** (fontes iuris essendi – čimbenici koji stvaraju pravo)

Zbog opasnosti da nasljednik odbije legatima preopterećeno nasljedstvo, lex Falcidia određuje da nasljedniku mora ostati bar četvrtina ostavine (quarta Falcidia); pa su se legati razmjerno smanjivali ako bi premašili tri četvrtine ostavine. Nasljedniku mora ostati čista ¼ ostavine Na legate se moglo rasporediti najviše ¾ ostavine Ako bi legati u času ostaviteljeve smrti prelazili tu granicu, oni su IPSO IURE razmjerno smanjivani

DONATIO MORTIS CAUSA

(DAROVANJE ZA SLUČAJ SMRTI)

**~ DAROVANJE ZA SLUČAJ SMRTI (DONATIO MORTIS CAUSA)** bilo je u klasično doba dar kojega je učinak nastupao samo ako obdareni preživi darovatelja. Obično je do tog pravnog posla dolazilo zbog neke postojeće ili predvidive opasnosti za život darovatelja. Darovanje je moglo biti učinjeno pod suspenzivnim uvjetom „ako obdareni preživi darovatelja“, pa je u tom slučaju učinak bio odložen. Ono je međutim moglo imati odmah puni učinak, tako da je darovatelj odmah prenosio na obdarenoga npr. vlasništvo, a obdareni se obvezivao da će vratiti stvar nakon što otpadne smrtna opasnost.

* **SUSPENZIVNI UVJET** (odgađa do smrti) – rok ne uvjet - ako obdareni preživi darovatelja
* **REZOLUTIVNI UVJET** (obveza povrata) - dajem ti nešto jer idem u rat, ako preživim moraš vratiti

Učinak – postoji ako obdarenik preživi darovatelja. Radi se o UGOVORNOM ODNOSU -potrebna je SUGLASNOST DAROVATELJA I OBDARENIKA!! Lex Falcidia (ZAŠTITA NASLJEDNIKA) - već od cara Septimija Severa (193. – 211.god.n.e.) quarta Falcidia primjenjivala se u korist nasljednika i u vezi s darovanjem za slučaj smrti. Kad bi stvar bila prije toga predana daroprimcu, darodavac koji je preživio smrtnu opasnost mogao je tražiti vraćanje stvari vlasničkom tužbom.

JUSTINIJANOVO PRAVO

Već je rečeno da je staro civilno pravo, priznavalo pravo naoporučnog nasljeđivanja agnata, tj. osoba povezanih očinskom vlašću, da je klasično civilno pravo priznalo također i nasljeđivanje između žene (koja nije u vlasti muža) i njezine djjece, a da je pretor postavio težište neoporučnog nasljednog prava na descendente, bili oni u vlasti ili ne, ali da su i po pretorskom pravu, ne računajući descendente, agnati imali prednost pred kognatima.

Po Justinijanovom noveliranom pravu postoje 4 klase neoporučnih nasljednika ~**NEOPORUČNO NASLJEĐIVANJE**

1. **DESCENDENTI (POTOMCI)** – To su djeca, zatim unuci ranije umrlih sinova ili kćeri, adrogirana i adoptirana djeca. Nasljeđuju i pozakonjena djeca, a vanbračna samo majku i njene srodnike. Adoptirani zadržava i nasljedno pravo prema svojem prirodnom ocu. Između djece ostavina se dijeli po glavama (per capita), a kod različitog stupnja srodstva primjenjuje se načelo reprezentacije.
2. **ASCENDENTI (PRECI): „PUNORODNA“ BRAĆA I SESTRE** Pravilo da bliži srodnik isključuje daljeg vrijedi i ovdje. Svi ti srodnici nasljeđuju umrlog zajedno. Ako nasljeđuju samo roditelji, ostavina se dijeli napola (in lineas), pri čemu jedna polovina pripada ocu, odnosno njegovim precima, a druga majci, odnosno njenim precima. Ako pak nasljeđuju ascedenti zajedno s ostaviteljevom braćom i sestrama, ostavina se dijeli po glavama (per capita), s tim da djeca ranije umrle braće i sestara dobivaju svoj dio po načelu reprezentacije. U ovaj nasljedni red ulazi i adrogirani odnosno adoptirani, ako je usvojenje izvršeno kao adoptio plena.
3. **CONSANGUINEI I UTERINI -** ostaviteljeva polubraća i polusestre, dakle oni, koji su s umrlim vezani srodstvom samo preko jednog roditelja (vezani preko oca nazivani su consanguinei, a preko majke - uterini), uključiv i one koji su rođeni izvan braka. Umjesto polubraće i polusestara nasljeđuju njihova djeca po načelu reprezentacije, ali ne i unuci i dalji potomci.
4. **NAJBLIŽI KOGNAT PO OCU ILI MAJCI** COGNATES - ulaze ostali krvni srodnici, u pobočnoj liniji srodstva (collaterales), do zaključno šestog, odnosno, u nekim slučajevima, do sedmog stupnja srodstva. Kod kolaterala se ne pravi razlika jesu li u srodstvu s umrlim preko oba ili samo preko jednog roditelja. I ovdje važi načelo da bliži srodnik isključuje daljeg (successio graduum)
5. **SUPRUŽNIK** – siromašna udovica ako nije imala ni miraza ni darovanja u vezi s brakom; imala je pravo na ¼ nasljedstva

NE TREBA UČITI!

**~ OPORUČNO NASLJEĐIVANJE**

Način sastavljanja oporuke u Justinijanovo doba bio je uglavnom preuzet iz postklasičnog zakonodavstva. Postavljanje nasljednika nije više moralo biti na početku oporuke  Time je Justinijan još više udaljio od oporuke klasičnog prava i približio srednjovjekovnom pojmu oporuke kao razdiobe imovine MORTIS CAUSA.

Justinijan je svojim reformama, s jedne strane ukinuo dvostruki sistem nasljeđivanja, ujedinivši ustanove civilnog i honorarnog prava, i s druge, osnovu intestatnog nasljeđivanja postavio isključivo na kognatsko srodstvo.

jedini temelj nasljeđivanja

* SUCCESSIO ORDINUM - pravilo da se udaljeniji red nasljednika poziva na nasljedstvo ako nitko od prethodnog reda ne postane nasljednik
* SUCCESSIO GRADUUM - pravilo da bliži srodnik isključuje daljeg

Legat je bio moguć samo kod testamentarnog nasljeđivanja (određivao se stoga u oporuci).